سۆشیالیزم تەنیا وەڵامە بە نا عەدالەتی کۆمەڵگای سەرمایەداری! … نوری بەشیر – Dengekan\nbyNuri Bashir\tNovember 4, 2019\tGeneral, Opinion\nبەچاوگێڕانێکی خێرای ئەم رۆژانە بە هەواڵی میدیاکانی جیهان، هەلومەرجێک کە دنیای ئەمڕۆی کۆمەڵگەی پێدا تێدەپەڕێت و بەربەریەتێک کە لەلایەن سیستەمی سەرمایەداریەوە بەڕێخراوە بەدژی مرۆڤایەتی، هیچ جێگایەک ناهێڵێتەوە بۆ هیچ کەسێک ئەگەر کەمێک لایەنگری لە خەڵکی کرێکارو کەمدەرامەتی کۆمەڵگە بکات، کەسێک ئەگەر نیگەران بێت بەبینی تراژیدیاکانی ئەم رۆژانەی کوشتاری بەکۆمەڵی خەڵکی کوردستانی سوریا، کوشتاری خۆپیشاندەرانی عێراق، چیلی، یەمەن، لیبیاو زیندان و ئیعدامی جمهوری ئیسلامی ئێران و دەخالەتی کۆنەپەرستانەی لە ناوچەکەدا، ژیانی هەژاری و بێدەرتانی خەڵکی زۆربەی وڵاتانی هندستان، پاکستان، ئەفغانستان. ئەگەر ئەوە واقعیەتی ئەو وڵاتانە بێت بەجیا لەسەرکوتی بێپەردەی بۆرژوازی وڵاتەکان، ئەوا دەوری وڵاتە ئیمپریالیزمەکان و فەزایەکی جەنگ و برسێتی و ئاوارەیی کە لەدنیادا بەڕێیان خستووە بەتایبەت لەلایەن ئەمریکاو روسیاو یەکێتی ئەوروپا و هاوپەیمانەکانیانن لەدنیادا وەک چەند قوتبێکی سەرمایەداری کە چ کارەساتێکیان بەسەر کۆمەڵگەی ئینسانیدا هێناوە، بۆیە ئینسان ناتوانێت نەفرەتیان لێ نەکات و خوازیاری روخانی دەسەڵاتی سەرمایەداری نەبێت و دڵخۆش نەبێت بە جێگرەوەی بە کۆمەڵگەیەکی شایستەی ئینسانی.\nئەو هەلومەرجە نائینسانیەی کە لەباری سیاسی و کۆمەڵایەتی و ئابورییەوە لە رۆژهەڵاتی ناوەڕاست و ئاسیاو ئەفریقادا بەڕێیان خستووە لە جەنگ، برسێتی، کوشتنی بەکۆمەڵ، بەکارهێنانی چەکی کیمیایی، ئاوارەیی ملیۆنی خەڵک، سەپاندنی هێزی میلیشیایی و سەربازی، دزینی سەروەت و سامانی کۆمەڵگە، گەڕان بەدوای دۆزینەوەی بازاڕ بۆ ساغکردنەوەی خراپترین کاڵا بۆ سودی زیاتر، گەڕان بەدوای بازاڕی هەرزانی هێزی کاردا، هەرەشەی نەخۆشی و مردن لە دەیان ملیۆن ئینسان لە یەمەن، شەڕو کوشتاری لیبیا و کۆیلەکردنی ئینسانەکان، خراپترین هەلومەرجی ئینسانی چەندین ساڵەی سوریا و هێرشی فاشیانەی و بەکارهێنانی چەکی کیمیایی دەوڵەتی تورکیا بۆسەر خەڵکی مەدەنی، ناڕەزایەتی ملیۆنی عێراق و لوبنان و کوشتارو برینداری زۆر لەعێراق، کوشتارو سەربڕین و ئاوارەیی و سەپاندنی خراپترین هەلومەرجی نا ئیسنانی بەسەر ژنانەوە لەلایەن هێزە ئیسلامیەکانی؛ قاعیدە، داعش، بۆکۆحەرام، حوسیەکان، حەرکەی شەباب و حەشدی شەعبیەوە. هەموو ئەمانە دنیایان لەبەردەم مەترسیەکی گەورەو ئایندەیەکی تاریکتردا راگرتوە، کە هەڕەشەن بۆسەر مرۆڤایەتی و لە دنیادا. کۆمەڵگە لەلایەن کەمایەتیەکەوە کەبەشوێن بەرژەوەندی ئابوری و دەسەڵاتی سیاسی خۆیان و مانەوەی سیستەمی سەرمایەداریەوەن، بانگەوازی بۆ دەکرێت و بە کردار بەڕێوە دەبرێت.\nئەمانە لایەکی هاوکێشەکەن کە دەسەڵاتداران و میدیاکانی بۆرژوازی تراژیدیاو روخساری ترسناکی دنیا دەخەنە ڕوو بۆترساندنی کۆمەڵگەی مرۆڤایەتی بۆ مانەوەی خۆیان لەدەسەڵاتدا هەزاران چەواشەکاری و خۆڵکردنە چاوی کۆمەڵگە ئەنجام دەدەن بۆ خستنەڕووی دەسەڵاتی نەگریسی سەرمایەداری و سیستەمە دژی ئینسانیەکەیان. بەڵام ئەولای هاوکێشەکە بەپێچەوانەی خواستەکانی بۆرژوازی و میدیا چەواشەکارەکانیانەوەیە. ئەوەی لەبەرامبەر ئەو هەلومەرجەدا کۆمەڵگە لەژێرەوە وەک بورکان وایە و لێرەولەوێ دەتەقێتەوە و ریزی ملیۆنی خەڵک شەقامەکان داگیر دەکەن، لە ناڕەزایەتی بەدنیای جەنگ و کوشتارو هەژاری و برسێتی و زیندان و تیرۆر و ئاوارەیی سەرمایەداری، راستی بەرەیەکی فراوان دەردەخات کە هیچ نزیکایەتیەک و بەرژەوەندیەکیان بەچینی دەسەڵاتدارەوە نییە. بەرەیەکی چینایەتی مەوجود لە کۆمەڵگە کە بەدەنگی بەرز هاوار دەکەن و دەڵێن دنیای ئەمڕۆ دنیای شایستەی ئینسان نییە، دەسەڵاتەکانی ئەمڕۆ دەبێت بڕۆن و گۆڕیان گومکەن، هاواری دنیایەک دەکەن کە دنیای خۆشگوزەران و یەکسان و ئازاد بێت بۆ هەموون.\nئەگەر ناڕەزایەتیەکانی هەر ئێستاو لەمساڵدا وەرگرین لە ناڕەزایەتی کرێکاران و باقی بەشەکانی کۆمەڵگەی ئێران، ناڕەزایەتیەکانی ئەم مانگەی عێراق و لوبنان، رژانە سەرشەقامی ملیۆنی خەڵکی کرێکارو لاوان و ژنان لە شارەکان و داوای ڕوخانی دەسەڵات دەکەن و ترسیان خستۆتە ناو دڵی هەموو حزبەکانی بۆرژوازی دەسەڵاتدار بە ئیسلامی و قەومیەوە، ناڕەزایەتیەکانی ئەم ماوەیەی چیلی بەدژی فەسادو حکومڕانی گەندەڵ کە دەسەڵاتداران ترسیان لەم ناڕەزایەتیانە هەیەو بەدوژمنی چینایەتی خۆی دەزانێت و نایشارێتەوە، ناڕەزایەتیەکانی سودان کە دەسەڵاتی ناچار بەپاشەکشەکرد، ناڕەزایەتیەکانی ئەم ڕۆژانەی یۆنان و هێلەک زەردەکانی فەرەنسای چەند مانگە، ناڕەزایەتیەکانی کرێکارانی ئەمریکاو بەریتانیاو باقی وڵاتانی ئەوروپا، بەدژی بێکاری و کرێی کەم و جەنگ و دژی خراپی ژینگە بە دژی گرانی، ناڕەزایەتیەکان بۆ دیفاع لە پەنابەران، ناڕەزایەتیەکان بەدژی کارکردنی رۆژانەی منداڵان و گەورە ساڵان لە وڵاتانی پاکستان، ئەفغانسان و بەنگڵادش رۆژی بە یەک دۆلار لە لایەن خاوەندارێتی سەرمایەدارەکانی ئەم وڵاتە زلهێزانەوە و سەعات کاری زۆر، ناڕەزایەتیەکان بەدژی نایەکسانی ژنان… ئەمانەو سەدان ناڕەزایەتی تری چینی کرێکارو کەمدەرامەتی کۆمەڵگە کە رۆژانە دەڕژێنە سەر شەقامەکان و کە پانتایی لاپەڕەی میدیاکان داگیر دەکەن. هەموو ئەو ناڕەزایەتیانە چ لە وڵاتانی زلهێزی ئابوری و چ لە رۆژهەڵاتی ناوەڕاست و ئەفریقا و ئاسیادا، ناڕەزایەتیە بۆ ژیانێکی باشتری ئینسانی و ئازادی و دابینکردنی کارو کرێیەکی شایستە بە ژیانی ئینسانی سەردەم و دژی جەنگ و کوشتارو ئاوارەیی و تیرۆر و سەرکوتە. بەڵام دەسەڵاتداران لەمە دەترسن و دەزانن ئەم ناڕەزایەتیانە هەڕەشەیە لە ئایندەی دەسەڵاتیان و ئەم ناڕەزایەتیانە بە تارمایی سۆشیالیزم و کۆمۆنیزم دەبینن بەسەر سەری خۆیانەوە.\nترمپ و بۆریس جۆنسن و نایجل فراژ، تا دەگاتە بۆرژوازی میلیشیاو بنەماڵەیی وڵاتانی رۆژهەڵات بەئاشکرا خەتەری ئەم سۆشیالێزم و کۆمۆنیزمە لە ئایندەی ناڕەزایەتیەکاندا دەبینن بەدژی دەسەڵاتی خۆیان، ناڕەزایەتیەکانی لوبنان و عێراق لەوەی هەڕەشەی ڕوخانی دەسەڵات دەکەن، بە ئاشکرا دەسەڵات و حزبەکان پاشەکشەی زۆریان کردوەو بەڵینی زۆریان داوە. لەو ناڕەزایەتیانەدا کەبەدژی دەخالەتی جمهوری ئیسلامی ئێرانە لە عێراق و لوبنان، حەسەن نەسروڵای لەبەرامبەر خۆپیشاندەراندا راگرتووەو لە عیراقیش میلیشیاکانی سەر بەئێران و حەشدی شەعبی و سەدری خستۆتە بەردەم ترس و نیگەرانیەوە، ترەمپ و جۆنسن ترسی ئەم ناڕەزایەتیانەو بەهێزبوونی چەپێکی سۆشیالیست لەخوارەوەی کۆمەڵگە دەبینن و بۆیە بە راشکاوانە لە مناسەبات و کۆنفراسەکانی خۆیاندا هێرش بۆ سەر سۆشیالیزم و کۆمۆنیزم ناشارنەوە، واتە بۆرژوازی هەر بزوتنەوەیەک بەدژیان بێتە مەیدان و هەر حزبێکی ئۆپۆزسیۆن لەبەرژەوەندی خەڵکەوە دواکاری چاکسازی بکات ئەوە بە سۆشیالیزم و کۆمۆنیزم ناوزەدیان دەکەن.\nنەک تەنها ئەوە، بەڵکو دنیای ئێستا کە دنیای دەورەی چەند قوتبیەو چاوەڕێی جەمسەری ترو جێگۆڕکێی وڵاتان لەم جەمسەرانە لە وینەی بەریتانیا و جیهێشتنی قوتبی رۆژئاواو هەوڵی رۆشتنی بەرەو ئەمریکا، هەروەها جێگۆڕكێی جێگای هاوپەیمانان، بۆیە بۆرژوازی ریزە یەگرتوو و بەهێزەکانی لە جەمسەرەکاندا نەماوە، نەک ئەوەی بەریتانیا یەکێتی ئەوروپا جێدەهێڵێت، بەڵکو بۆرژوازی لەهەلومەرجێکی ئەزمەی سیاسی و ئابوریدایە، هەتا لەناوخۆیاندا کە ئەگەر سیاسەتی بەرامبەرەکەی بەدڵ نەبێت ئەوا بە کۆمۆنیست ناوزەدی دەکات، نموونەی ئەم رۆژانەی نایجڵ فراژ لە حزبی برێگزت لە پەرلەمانی یەکێتی ئەوروپادا لەبەرامبەر هەندێ کاندیدی وڵاتەکاندا هەڵدەستێتە سەرپێ و بۆ کۆمۆنیست ناوزەدیان دەکات.\nهەلومەرجی ئێستا لە ئەوەی ئەمریکاو ترەمپ لەهەڵکردنی گڵۆپی سەوز بۆ فاشیەتی دەوڵەتی تورکیا و ئوردوگان، هەڵوێستی دووفاقی روسیا لەسەر سوریاو سەردانەکانی روسیا بۆ سعودیە و پەیوەندی خۆشکردن لەگەڵ وڵاتانی عەرەبی، لاوازی دەوری غەرب لەئاستی ناوچەکەدا، لەسایەی بەرژەوەندی و چاوچنۆکی ئەم قوتبانەو هاوپەیمانەکانیاندا، بێ ئیعتبار بوونیان لەئاستی دنیادا بە ناڕەزایەتی و بەردبارانکردنی هێزەکانی ئەمریکا لە سوریا و کوردستاندا، ناڕەزایەتیەکانی جیهانی تەقاندۆتەوەو کۆمەڵگەی جیهانی لەبەرامبەر هێزە ئیمپریالیستی و بۆژوازیە ناوچەیی و محلیەکاندا بەشێوەی بەرچاو و روو لەسەر داناوە. نەک هەرئەمە، بەڵکو ریزی قوتبەکان (جەمسەرەکان ) و هاوپەیمانەکانی لەبەریەک ترازاندووە و ڕیزەکانی بۆرژوازی یەک وڵات و هەتا یەک حزبی بۆرژوازی دەسەڵاتداریشی لەبەریەک هەڵوەشاندۆتەوە، هەموو ئەوانە دەرگای بە ئاوەڵایی بۆ جێگۆڕکێی هێزو وڵاتانی جەمسەرەکان و هاوپەیمانیەتەکان کردۆتەوە. ئەم هەلومەرجە جیهانیە بەهەمانشێوە هەلومەرجێکی هێناوەتە مەیدانەوە کە دەرگای بەڕووی کرێکاران و ژنان و لاوان و جەماوەری کەمدەرامەت و ناڕازی کۆمەڵگە کردۆتەوە بۆ ناڕەزایەتی فراوانترو هەتا هەڵپێچانی سیستەم و دەسەڵاتدارێتی ئەمڕۆ، داوکاریەکانی رۆشتی دەسەڵات، نا بۆ حکومی میلیشیا و بنەماڵە، نا بۆ هەژاری و نەبوونی نەداری و ئاوارەیی و بەدژی چەکی کیمیایی و نا بۆ سەرمایەداری و بەڵێ بۆ ئازادی و خۆشگوزەرانی، کۆمەڵگەی لەبەردەم ئەلتەرناتیڤێکی تردا راگرتووە.\nهاتنەمەیدان و داواکاریەکانی ئازادی و خۆشگوزەرانی لەدنیادا بۆخۆی لە خواستەکانی سۆشیالیزمە، وە لە کۆمەڵگەکانی لوبنان، عێراق، چیلی، ئێران، سودان، تونس و ئەفغانستان، زۆرێک لەمانە لە زۆرێک لە وڵاتەکاندا وەکو ئەوەی ترسیان لەسەر حزبوڵای لوبنان و جمهوری ئیسلامی، موقتەدا سەدر و بۆریس جۆنسن و ترمپ و هێزەکانی تاڵیبان، دەسەڵاتی یۆنان و چیلی داناوە. بەڵام ئەمە هێشتا سەرەتای کارێکە کە بەشی خوارەوەی کۆمەڵگە داوای دنیایەکی شایستەی ئینسانی بۆ خۆیان و نەوەکانیان دەکەن، واتە هێشتا لەسەرەتای کارێکدان چەندە پاشەکشە بە دەسەڵاتداران بکەن و چەندە خواست و داواکانیان بسەپێنن دەستکەوتە، بەڵام ئەمە ئایندەیەکی باشی ئینسانی لەژێر چاکسازیەکانی بۆژوازیدا کە لەژێر فشاردا ئەنجامی دەدەن، بۆ هەمیشە مسۆگەر ناکات.\nئەم هاتنە مەیدان و داوایانە کە بۆ ئایندەیەکی باشتری ئینسانی بۆ هەموو کۆمەڵگەیە، کە تاکەکان دەتوانن لەویدا بەهرەمەند بن لە ژیانێکی باشتر، ئەمەش بە ڕوخانی سیستەمی سەرمایەداری و جێگرەوەی بە سیستەمێکی نوێی سۆشیالیستی بەدەست دێت، کە بۆ ئەمەش لەمەیداندا بوونی کرێکارانی وشیارو رێکخراو بوونی جەماوەری کەمدەرامەتی کۆمەڵگە کە ئێستا لە شەقامەکاندان، بە رابەرایەتی حزبی کۆمۆنیستی و مارکسی بە سەرئەنجام و سەرکەوتن دەگات. هەربۆیە ئەوەی دەوترێت دەسەڵات دەبێ بڕوات باشە، بەڵام دەبێ چ هێزو دەسەڵاتێک شوێنی بگرێتەوە مەسەلەیەکی گرنگ و حەیاتیە. هەڵپێچانی سیستەمی سەرمایەداری و دەسەڵاتدارێتی بۆرژازی بە خەباتی فەردی و جەماوەری بەرشوبڵاو و نارێکخراو چەندە فراوانیش بێت کە ئێستا لەدنیادا ریزی سەدان ملیۆنی ئینسانەکان هەوڵی بۆدەدەن بەبێ رێکخراو بوون و لەدەوری ئەلتەرناتیڤی سۆشیالیستی و بەبێ بزوتنەوەیەکی کرێکاری و بزوتنەوەیەکی کۆمۆنیستی مەیداندار، لە بازنەیەکدا دەخوڵیتەوە و دووبارە دەبێتەوە و دەسەڵات هەر لە دەستی بۆرژوازیدا بە رەنگ و جۆری ترەوە ئاڵوگۆڕ دەکات.\nPrevious فەرموودەكانی شیعری بێگەرد … سەباح ڕەنجدەر\nNext دیمانەی مەنسور حیکمەت لەگەڵ بڵاوکراوەی کۆمۆنیست سەبارەت بە ڕیکخراوە جەماوەرییەکانی چینی کرێکار …3\nغیابی کورد لە ستراتژی زلهێزەکان بۆ رۆژهەڵاتی ناوین … شاهۆ حوسێنی\nدیالێکتیکی ڕۆشنایی … کاوە جەلال


به‌ڕێوه‌به‌ری گشتی سه‌ردانی پارێزگاری سلێمانی ده‌كات و باس له كێشه‌و گرفته‌كان ده‌كات\nڕۆژی یه‌كشه‌ممه، 4ی 11ی 2018، به‌ڕێز م.عومه‌ر گوڵپی، به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی، سه‌ردانی به‌ڕێز كاك د.هه‌ڤاڵ ئه‌بوبه‌كر، پارێزگاری سلێمانی كردو له نزیكه‌وه باسی له كێشه‌و گرفته‌كانی سه‌نته‌رو په‌یمانگاكانی تایبه‌ت به خاوه‌ن پێداویستی تایبه‌ت و چه‌ند گرفتێكی تری سنوری كاری به‌ڕێوه‌به‌رایه‌تی گشتی كرد.\nله‌و سه‌ردانه‌دا به‌ڕێز به‌ڕێوه‌به‌ری گشتی باسی له‌و كاره گرنگانه كرد كه سه‌ره‌ڕای كێشه‌و گرفتی دارایی به‌رده‌وام له سنوری كاری به‌ڕێوه‌به‌رایه‌تی گشتی به‌ڕێوه ده‌چن به بێ وه‌ستان، هه‌روه‌ك ئه‌و گرفتانه‌شی خسته‌ڕوو كه له‌به‌رده‌م كاری په‌یمانگاو سه‌نته‌ره‌كانی تایبه‌ت به په‌روه‌رده‌و فێركردن و ڕاهێنانی منداڵانی خاوه‌ن پێداویستی تایبه‌تدان.\nلای خۆیه‌وه به‌ڕێز پارێزگاری سلێمانی وه‌ڵامی ژماره‌یه‌ك له كێشه‌كانی دایه‌وه‌و چاره‌سه‌ری پێشكه‌ش كردو به‌ڵێنی هاوكاری ته‌واویدا به به‌ڕێز به‌ڕێوه‌به‌ری گشتی بۆ خزمه‌تی زیاتری چین و توێژه‌كان له ڕێگه‌ی دامه‌زراوه‌ی كۆمه‌ڵایه‌تییه‌وه له سنوری پارێزگای سلێمانی ،له به‌رانبه‌ردا به‌ڕێز به‌ڕێوه‌به‌ری گشتی سوپاسی ئاراسته‌ی به‌ڕێز پارێزگاری سلێمانی و ستافه‌كه‌ی كرد.


مۆبایلی Galaxy A7 2018 نوێکاری ئەندرۆید پای 9.0 بە ڕووکاری One UI بۆ ڕەوانەکرا – کەی ئای تی ئێن\nسامسۆنگ 17, ئازار 2019\nمۆبایلی Galaxy A7 2018 نوێکاری ئەندرۆید پای 9.0 بە ڕووکاری One UI بۆ ڕەوانەکرا\nلەگەڵ کۆتایی هەفتەی ڕابردوو کۆمپانیای سامسۆنگ نوێکاری ئەندرۆید پای 9.0ـی ڕەوانەی سێ لە مۆبایلەکانی کرد ئەوانیش Galaxy A8 2018 و Galaxy A8+ 2018 و Galaxy A9 2018ـن، ئێستاش کۆمپانیای ناوبراو نوێکاری ئەندرۆید پای 9.0ـی بۆ بەکارهێنەرانی مۆبایلی Galaxy A7 2018 بەردەست کرد، نوێکاریەکە ڕووکاری مۆبایلەکە دەکات بە One UI و لەگەڵیدا چاکسازی ئاساییشی مانگی دووی بۆ ڕەوانەکراوە.\nشایەنی باسە نوێکاریەکە لە ئێستادا تەنها بەردەستە بۆ بەکارهێنەرانی وڵاتی ڕووسیا و بەردەست نەکراوە بۆ بەکارهێنەرانی دیکە لە جیهاندا بەڵام پێدەچێت بە تێپەڕبوونی چەند ڕۆژێک نوێکاریەکە بۆ هەمووان بەردەست بکرێت، هەروەها بە پێی ئەو خشتەیەی سامسۆنگ لە ئەپی Samsung Membersـدا بڵاویکردووەتەوە ئەوا هەریەکە لە مۆبایلەکانی Galaxy A7 2018 و Galaxy A8 2018 و Galaxy A8+ 2018 و Galaxy A9 2018 نوێکاری ئەندرۆید پای 9.0ـیان بۆ ڕەوانە دەکرێت بە هاتنی مانگی چوار.\nتاگەکان Galaxy A7 2018


حزبی شیوعی بروسكەیەكی پیرۆزبایى ئاراستەی یەكێتی دەكات\nمەکتەبی سیاسی حزبی شیوعی کوردستان، بە بۆنەی 45 ساڵەی، دامەزارندنی یەكێتی نیشتمانی كوردستان، بروسكەیەكی پیرۆزبایی ئاراستەی ئەو حزبە دەكات.\nبەڕێزان هاوسەرۆکانی یەکێتی نیشتمانی کوردستان\nبەڕێزان دەستەی کارگێڕی ومەکتەبی سیاسی و\nبەبۆنەی چل و پێنجەمین ساڵوەگەڕی دامازراندنی یەکێتی نیشتمانی کوردستان بەناوی خۆمان و سەرجەم هاوڕێیانی حزبمان حزبی شیوعی کوردستان گەرمترین پیرۆزبایی خۆمان لەبەڕێزتان و سەرجەم خوشک وبرایانی یەکێتی یە تێکۆشەرەکەتان دەکەین و سەرکەوتن وئاسودەییتان بەئاوات دەحوازین\nهەروەها هیوادارین ئەم بۆنەویادە گرنگە ببێتە مایەی زیاتر خێرو خۆشی بۆهەموولایەک .\nبەڕێزان : - ساڵوەگەڕی دامەزرراندنی یەکێتی نیشتمانی کوردستان لەکاتێکدایە کە وڵاتەکەمان بەهەل و مەرجێکی یەکجار هەستیارو ناسک ودژوااردا تێپەڕدەبێت ، بەتایبەتیش ئاڵۆزی دۆخی سیاسی ناوخۆیی هەرێم و داڕمانی شیرازەی ژێرخانی ئابوری و سەختی ژیان و گوزەرانی کۆمەڵانی خەڵک هەموو لایەکمان دەخاتە بەردەم بەرپرسیارێتی مێژوویی گەورەو ئەوەمان لئ دەخوازێت کە گەرمترو شێلگیرانەتر هێزو توانامان یەکبخەین بۆتێپەڕاندنی ئەو بارودۆخەسەختەی کەوزەو برستی لە لەژێانی کۆمەڵانی خەڵک بڕیوەو لەم بارەیەشەوە بەچاوی ئومێد لەبەڕێزتان دەڕوانین .\nبەڕێزان : - مێژووی هاوبەشی خەبات وتێکۆشانی حزبی شیوعی کوردستان و یەکێتی نیشتمانی کوردستان ڕیشەیەکی مێژوویی هەیە و بەرهەم ودەستکەوتەکانی قۆناغی دوای ڕاپەڕینی ئاداری مەزنیش بەدەرەنجامی ئەوخەباتە هاوبەشەی نێوان هەردوولامان و سەرجەم لایەنە خەباتگێڕەکانی کوردستانی دەزانین ، بۆیەش هیوادارین لەئایندە کێرڤی ئەوپەیوەندیانە بچێتە ئاستێکی باڵاترو خزمەت کردنی گەل و نیشتمان خاڵی کۆکردنەوەی هەموولایەکمان بێت .\nدووبارە پیڕۆزبایی چل وپێنجەمێن ساڵوەگەڕی دامەزڕاندنی یەکێتی نیشتمان لەئێوەی بەڕێز دەکەین


کەنەکە: دەبێت پشتگیری لە ئیرادەی گەلی باشوری کوردستان بکرێت\nکۆنگرەی نەتەوەیی کوردستان - کەنەکە، سەبارەت بە دۆخی ئێستای باشوری کوردستان ڕاگەیەندراوێکی بڵاوکردەوە و ڕایگەیاند، دەبێت پشتگیریی ئیرادە گەلی باشوری کوردستان بکرێت.\nسەرەڕای ڕێنمایی و تکای کوردستانیان و دۆستانی کورد کە ڕیفراندۆم لانی کەم بە مەبەستی خۆئامادەکردن دوابخرێت، بە داخەوە دەسەڵاتی باشوور هەر لە سەر بەئەنجامگەیاندنی ڕیفراندۆم سوور بوو، لە ئاکامدا لەگەڵ هەموو ناکۆکییەکانیشدا نزیکەی ٩٣ ٪ لە خەڵکی باشوور دەنگی بەڵێیان دا، بەڵام پاش هەڕەشە و هێرشەکانی دەوڵەتی عێراق، بە داخەوە دەسەڵاتی باشوور بێدەنگ و بێ کردەوە و بێ پلان ماوەتەوە، قسەیەک لە سەر ئەوەی چی بکرێت و چۆن بکرێت نابیسترێت و خۆ بەیان کردنێکی نیشتیمانیانە و بەرپرسیارانە نابینرێت.\nهاوکات دەوڵەتی عێراق بە پشتگیریی سەربازیی و زانیاریی و پروپاگەندەیی ئێران و تورکیا، پێی ناوەتە نێو شەڕێکی سەربازیی و دەستتێوەردان لە باشوور و ترساندنی خەڵک، بەتایبەتیی سیاسەتی دوژمناکارانە بە هەوڵدان بۆ لێکترازاندن و دوورخستنەوەی کوردان لە یەکتر و بەگژیەکدا کردنی کورد، رەفتاری شەڕخوازانەی ئێران و تورکیا و عێراق لە سەر باشوور تا دێت زیاتر دەبێت، ئێمە لە کۆنگرەی نەتەوەیی کوردستان بەهیچ شێوەیەک هەڵوێستی دوژمنکارانەی ئەو دەوڵەتانە و بێڕێزیکردن بە گەلی باشووری کوردستان قبوڵ ناکەین، دەبێ تورکیا و ئێران و عێراق ئەو ڕاستییە بزانن کە گەلی کوردستان لەژێر هیچ گوشار و هێرشێکدا دەستبەرداری مافی ڕەوای خۆیان نابن.\nکۆنگرەی نەتەوەیی کوردستان هەروەها بەبیر هەمووانی دەهێنێتەوە کە عێراق دەوڵەتێکی فیدراڵییە و بەپێی دەستووری عێراقیش هەرێمی کوردستان قەوارەیەکە لەو فیدراڵیەدا، بۆیە پێویستە بەپێی دەستوور مامەڵە لەگەڵ پرسی هەرێمی کوردستان بکرێت، ڕێز لە ئیرادە و خواست و مافی گەلی باشوور بگیرێت، هەروەها دەسەڵاتی هەرێمی کوردستانیش لە پەیوەندیدا لەگەڵ حکومەتی عێراق شکۆ و ڕێزی گەلی باشوور بپارێزێت و بە جەسووریی و جددییەتەوە وەڵامی دەستتێخستن و پیلانەکانی تورکیا و ئێران بداتەوە.\nکۆنگرەی نەتەوەیی کوردستان- کەنەکە داوا لە دەسەڵاتدارانی باشوور دەکات کە لە سەر ئاستی بەرپرسیارێتیان رەفتار بکەن، پشتیوانی ئیرادەی گەلی باشوور و کوردستان بکەن، پێویستە ئیدی ئەڵتەرناتیڤ بۆ دۆخی قەیراناوی و شکستخواردوو هەبێت، پێوستە حکومەتێکی جەسوور و پەرلەمانێکی بە ئیرادە و پڕ لە وزە و بکەوێتە کار، گەلی باشوور هەرگیز شایانی ئەوە نین شکۆ و شانازیی نەتەوەییان بشکێندرێت، ژنان و پیاوانی باشوور توانای ئەوەیان هەیە بەسەرکەوتووی خۆیان بەڕێوە ببەن و سەربەرزیی و شکۆی گەلەکەشیان بپارێزن.\nکە لەبەر هۆکاری سیاسیی ڕوون و ئاشکرا لەگەڵ دەسەڵاتی حکومەتی هەرێمدا، گشتگیرانە سزای خەڵکی باشوور نەدەن و پشت لە خەڵکی کوردستان نەکەن، دەبێت ڕێز لە دەنگدانی خەڵکی باشوور بۆ بڕیاردان لە سەر هەبوونی ماف بۆ دیاریکردنی چارەنووسی خۆیان بگیرێت.\nلەو بارەوە کۆنگرەی نەتەوەیی کوردستان داوا لە هەموو کوردستانییەکی دڵسۆز دەکات هەر جۆرە لایەنێک کە دەستدرێژیی دەکاتە سەر خەڵک و خاکی کوردستان، جا لە ژێر هەر ناوێکدا بێت بە داگیرکەریان بزانن و بەو شێوەیە مامەڵەیان لەگەڵدا بکەن و بەرپەرچیان بدەنەوە، کۆنگرەی نەتەوەیی کوردستان، بێگومان لەگەڵ چارەسەری ئاشتیی و دیالۆگی دیموکراتی و درەوسێیانەدایە، بەڵام بەکارهێنانی مافی خۆپاراستنی ڕەوا لەپێناو پاراستنی شانازی و سەربەرزیی و بەها مرۆڤایەتییەکانی خەڵکی کوردستان، ئەرکی سەرشانی هەموومانە.\nکوردستانیانی دڵسۆز دەبێت لە سەر خەباتی خۆیان بۆ برایەتیی گەلان، بۆ ڕێزگرتن لە مافی دیموکراسیی و مرۆڤایەتیی خەڵک، بۆ سیستەمێکی دیموکراسیی بەردەوام بن.


كه‌نه‌كه داوا له پارتى و په‌كه‌كه ده‌كات هێزه‌كانیان له‌نزیك یه‌كتر بكشێننه‌وه – wazho.net\nكه‌نه‌كه داوا له پارتى و په‌كه‌كه ده‌كات هێزه‌كانیان له‌نزیك یه‌كتر بكشێننه‌وه\nكۆنسه‌ی به‌ڕێوه‌به‌ری كۆنگره‌ی نه‌ته‌وه‌یی كوردستان “كه‌نه‌كه” داوا له په‌كه‌كه و پارتى ده‌كات هێزه‌كانیان كه نزیكی یه‌كتر بونه‌ته‌وه بكێشنه‌وه شوێنه‌كانی پێشویان.\nكه‌نه‌كه له بانگه‌وازێكدا سه‌باره‌ت به گرژیه‌كانى نێوان په‌كه‌كه و هێزه‌كانى پێشمه‌رگه‌ى پارتى ئاماژه‌ى به‌وه‌داوه، هه‌ندێك روداوی نه‌خوازراو رویاندا و كه‌نه‌كه نیگه‌رانی ئه‌م دۆخه‌یه و به هه‌ستیاریی لێی ئه‌ڕوانێت.\nرونیشیكردوه‌ته‌وه، بۆ ئه‌وه‌ی دۆخه‌كه سه‌ختتر نه‌بێت و نه‌بێته هۆی شه‌ڕ و پێكدادان، كه‌نه‌كه داوا له لایه‌نه‌كان ده‌كات هێزه چه‌كداره‌كانیان كه نزیكی یه‌كتر بونه‌وه ببه‌نه‌وه شوێنه‌كانی پێشوویان.\nته‌ئكیدیشى كردوه‌ته‌وه، پێویسته ئه‌و كێشه‌یه به دیالۆگ چاره‌سه‌ر بكرێت، هه‌روه‌ها داوا له هه‌موو پارت و رێكخراو و كه‌سایه‌تیه كوردستانیه‌كان ده‌كه‌ین بجوڵێن و نه‌هێڵن هێزه كوردییه‌كان روبه‌ڕوی یه‌كتر ببنه‌وه، ئێستا كاتی ئه‌وه نییه ئێمه هێزه‌كانمان له دژی یه‌كتر به‌كار بێنین، جگه له به‌شێكی كه‌م نه‌بێت هه‌موو كوردستان له ژێر داگیكاریدایه.\nوێڕای ده‌ربڕین نیگه‌رانی له دۆخی نێوان په‌ده‌كه و په‌كه‌كه داوا ده‌كات هه‌ر دوولا هێزه چه‌كداره‌كانیان كه نزیكی یه‌كتر بوونه‌ته‌وه، بكێشنه‌وه شوێنه‌كانی پێشوویان.\nدوای ئه‌وه‌ی هێزه‌كانی پێشمه‌رگه‌ی پارتی دیموكراتی كوردستان به‌ره‌و ناوچه‌ی گارا و هه‌ندێ شوێنی تری نزیك سه‌نگه‌ری گه‌ریلاكانی پارتی كرێكارانی كوردستان جووڵه‌یان پێكرا، ئاڵۆزییه‌ك ده‌ستی پێكرد و هه‌تا دێت زیاتریش ئه‌بێت. ئه‌مڕۆش ٢٠٢٠/١١/٠٤، هه‌ندێك رووداوی نه‌خوازراو روویاندا. كۆنگره‌ی نه‌ته‌وه‌یی كوردستان- كه‌نه‌كه نیگه‌رانی ئه‌م دۆخه‌یه و به هه‌ستیاریی لێی ئه‌ڕوانێت. بۆئه‌وه‌ی دۆخه‌كه سه‌ختتر نه‌بێت و نه‌بێته هۆی شه‌ڕ و پێكدادان، كه‌نه‌كه داوا له لایه‌نه‌كان ئه‌كات هێزه چه‌كداره‌كانیان كه نزیكی یه‌كتر بوونه‌وه، ببه‌نه‌وه شوێنه‌كانی پێشوویان. پێویسته ئه‌و كێشه‌یه به دیالۆگ چاره‌سه‌ر بكرێت. هه‌روه‌ها ئێمه داوا له هه‌موو پارت و رێكخراو و كه‌سایه‌تییه كوردستانییه‌كان ئه‌كه‌ین بجووڵێن و نه‌هێڵن هێزه كوردییه‌كان رووبه‌ڕووی یه‌كتر ببنه‌وه.\nئێستا كاتی ئه‌وه نییه ئێمه هێزه‌كانمان له دژی یه‌كتر به‌كار بێنین. جگه له به‌شێكی كه‌م نه‌بێت، هه‌موو كوردستان له ژێر داگیكاریدایه. پێویسته ئێمه هه‌موومان یه‌كڕیز بین و له‌به‌رامبه‌ر داگیركه‌راندا راوه‌ستین. مێژوو و شه‌هیدان و خه‌ڵك، ئه‌وه له ئێمه ئه‌خوازن.\nسه‌باره‌ت به‌و دۆخه هه‌ستیاره، كۆنسه‌ی به‌ڕێوه‌به‌ریی كۆنگره‌ی نه‌ته‌وه‌یی كوردستان كۆبوونه‌وه‌یه‌كی ئاوارته‌ی كرد و ئه‌م بڕیارانه‌ی خواره‌وه‌ی دا:\n1. بۆئه‌وه‌ی هه‌نگاو به هه‌نگاو به‌دوادچوون بۆ دۆخه‌كه بكات، كۆمیته‌یه‌كی كار ( ژووری قه‌یرانه‌كان)ی درووست كرد.\n2. بڕیار درا شاندێكی ك ن ك بچێته باشووری كوردستان و له‌گه‌ڵ هه‌موو لایه‌نه‌كان بكه‌وێته په‌یوه‌ندی.\n3. له كاتێكی نزیكدا و به‌به‌شداریی نوێنه‌رانی پارت و رێكخراو و كه‌سایه‌تییه كوردستانییه‌كان، كۆبوونه‌وه‌یه‌كی راوێژی نه‌ته‌وه‌یی به‌رفراوان، له‌سه‌ر تۆڕی زووم ریكبخرێت.\nكۆنسه‌ی به‌ڕێوه‌به‌ری كۆنگره‌ی نه‌ته‌وه‌یی كوردستان – كه‌نه‌كه\nحكومه‌تى عێراق ئیدانه‌ى هێرشى په‌كه‌كه بۆسه‌ر پێشمه‌رگه ده‌كات


بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا\nدیار فایةق مةجید 1\nسالار فایةق مةجید 2\n1 زانکۆی گه‌رمیان/ کۆلێژى زمان و زاسته مرۆڤایه‌تییه‌کان/بةشی زمانی کوردی\n2 زانکۆی گه‌رمیان/ کۆبێژی په‌روه‌رده/ بةشی زمانی کوردی\nئه‌م لێکۆڵینه‌وه‌یه که‌ناونیشانی (بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا)یه، هه‌وڵده‌دات به‌شێوه‌یه‌کى پراکتیکی بونیادی زمان له‌هه‌ریه‌ک له‌ته‌کنیکه‌کانی: (گێڕه‌ره‌وه، دیالۆگ، مۆنۆلۆگ، فلاشباک) له‌ڕۆمانی هێلانه‌دا بخاته به‌ر باس و لێکۆڵینه‌وه. پلانى لێکۆڵینه‌وه‌که له‌پێشه‌کی و ده‌روازه و دوو ته‌وه‌ر و ئه‌نجام پێکهاتووه:\nله‌ده‌روازه‌دا له‌ڕووى تیورییه‌وه باس له‌چه‌مکی زمانی گێڕانه‌وه و ئاسته‌کانی زمانى گێڕانه‌وه کراوه. ته‌وه‌رى یه‌که‌م ته‌رخانکراوه بۆ ده‌ستنیشان کردنی بونیادی زمانى گێڕه‌ره‌وه و دیالۆگ له‌ڕۆمانی هێلانه‌دا. ته‌وه‌رى دووه‌میش ته‌رخانکراوه بۆ ده‌ستنیشان کردنی بونیادی زمانى مۆنۆلۆگ و فلاشباک له‌ڕۆمانى هێلانه‌دا. له‌کۆتایشدا ئه‌و ئه‌نجامانه‌مان خستۆته‌ڕوو که‌لێکۆڵینه‌وه‌که به‌ده‌ستى هێناو)دان\nمةجید, دیار, مةجید, سالار. (2017). بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا. Journal of Garmian University, 4(Genocide Conference), 20-39. doi: 10.24271/garmian.166\nدیار فایةق مةجید; سالار فایةق مةجید. "بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا". Journal of Garmian University, 4, Genocide Conference, 2017, 20-39. doi: 10.24271/garmian.166\nمةجید, دیار, مةجید, سالار. (2017). 'بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا', Journal of Garmian University, 4(Genocide Conference), pp. 20-39. doi: 10.24271/garmian.166\nمةجید, دیار, مةجید, سالار. بونیادی زمان له‌گێڕانه‌وه‌ى مه‌رگه‌ساتی ئه‌نفال له‌ڕۆمانی (هێلانه)ى (حسێن عارف)دا. Journal of Garmian University, 2017; 4(Genocide Conference): 20-39. doi: 10.24271/garmian.166


ئاگادارییەك لە بەڕێوەبەرایەتی پاسپۆڕتی هەولێرەوە - تۆڕی میدیایی خەڵک\nئاگادارییەك لە بەڕێوەبەرایەتی پاسپۆڕتی هەولێرەوە\nبەڕێوەبەرایەتی پاسپۆڕتی هەولێر ئاگاداری هاووڵاتییان دەكاتەوە كە لە سەرجەم نوسینگەكانی پاسپۆڕت، كاتی دەوامی فەرمی لە كاتژمێر 2 ی دوای نیوەرۆ تاكو 6 ی ئێوارەیە و لەو كاتانەدا سەردان بكەن بۆ ڕاییكردنی مامەڵەكانیان.\nبەرێوەبەرایەتی پاسپۆرتی پارێزگای هەولێر بڵاویكردەوە، “ئاگاداری هاووڵاتیانی خۆشەویست دەكەینەوە كەوا سەرجەم مامەڵەكانی دەرهێنان و نوێكردنەوەو وەرگرتنەوەی پاسپۆرت لە سەرجەم نووسینگەكانی پاسپۆرت ( نووسینگەی یەك – نووسینگەی دوو – نووسینگەی سۆران – نووسینگەی كۆیە)ی پاسپۆرتی پارێزگای هەولێر لە رۆژی چوارشەممە ڕێكەوتی ( 05/01/2022) تاكو ڕۆژی پێنج شەممە رێكەوتی (06/01/2022) كاتی دەوامە فەڕمی لە 2ی دوانیوەڕۆ هەتاكو 6ی ئێوارەیە”.\nئاماژە بە ئەوەشكراوە، داوا لە هاووڵاتیانی خۆشەویست دەكەین لەوكاتانەدا سەردانمان بكەن بە مەبەستی ڕاییكردنی مامەڵەكانیان”.\nخەڵك – وەزارەتی تەندروستی عیراق ڕایدەگەیەنێت، 5756 حاڵەتی نوێی تووشبوون بە ڤایرۆسی كۆرۆنا تۆماركراوە، 2756 كەسیش چاكبوونەتەوە، 13 كەسیش بەهۆی…\nپۆلیسی هەولێر دەستگیركردنی تۆمەتبارێك ڕادەگەیەنێت\nخەڵك تۆمەتبارێك بەهۆی بەكارهێنانی ماددەی هۆشبەر و ماددەی كحوول، دەستگیر كرا. (زیاتر…)


بەڕێوەچوونی كۆبوونەوەی كۆمیتەی هاوكاریی هێزە سیاسییە كوردستانییەكان لە فینلاند\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی بەڕێوەچوونی كۆبوونەوەی كۆمیتەی هاوكاریی هێزە سیاسییە كوردستانییەكان لە فینلاند\nبەڕێوەچوونی كۆبوونەوەی كۆمیتەی هاوكاریی هێزە سیاسییە كوردستانییەكان لە فینلاند\tبەڕێوەچوونی كۆبوونەوەی كۆمیتەی هاوكاریی هێزە سیاسییە كوردستانییەكان لە فینلاند\nرۆژی یەكشەممە، رێكەوتی 2014/11/2ی زایینی، بە بەشداریی هەیئەتێكی كۆمیتەی گشتیی حیزبی دێموكرات لە فینلاند، پێكهاتوو لە جەهابەخش خالیدی‌و شەفیع رەوشەنی، كۆبوونەوەی كۆمیتەی هاوكاریی هێزە سیاسییە كوردستانییەكان لە شاری هێلسینكی، پایتەختی وڵاتی فینلاند بەڕێوە چوو. كۆبوونەوەكە بە چەند ساتێك بێدەنگی بۆ رێزگرتن لە گیانی پاكی شەهیدانی كوردستان دەستی پێ كرد. پاشان نوێنەری حیزب، مەبەست لە پێكهێنانی كۆبوونەوەكەی بۆ بەشداران شی كردەوە‌و سەبارەت بە كار‌و چالاكییەكانی كۆمیتەی هاوكاریی هێزە سیاسییەكان لە فینلاند باسێكی پێشكەش كرد‌و لەمەڕ چۆنیەتیی هاوكاریی زیاتر‌و چالاكتركردنی ئەم كۆمیتەیە، چەند پێشنیارێكی خستە روو.\nدواتر نوێنەرانی هەركام لە حیزبەكانی بەشدار لە كۆبوونەوەكەدا، را‌وبۆچوونی خۆیان سەبارەت بە پێشنیارەكانی نوێنەری حیزب دەربڕی.\nلە بەشێكی دیكەی كۆبوونەوەكەدا نوێنەری كۆمیتەی گشتیی حیزبی دێموكرات، پێویستیی بەشداریی حیزبەكانی دیكەی بۆ ئەندامەتی لە كۆمیتەی هاوكاریی هێزە سیاسییەكان بە گرنگ لە قەڵەم دا‌و لەم بارەشەوە چەند پێشنیارێك خرانە روو‌و لە لایەن بەشدارانەوە قسەی لەسەر كرا.\nلە كۆتاییشدا وێڕای پێداگری لەسەر كاری هاوبەش‌و یەكدەنگی‌و هاوكاریی نێوان حیزبە سیاسییەكان‌و رێكخراوە مەدەنییەكان‌و هەروەها درێژەدانی ئەم كۆبوونەوانە كرایەوە. شایانی باسە كۆبوونەوەی ئەم جارەی هێزە سیاسییە كوردستانییەكان لە فینلاند، بەدوای ئەوەدا هات كە پێشتر بە مەبەستی نزیك كردنەوەی هەرچی زیاتر هێزە سیاسییە كوردستانییەكان لە یەكدی، نوێنەری كۆمیتەی گشتیی حیزب، بە جیا لە گەڵ نوێنەرانی هەر كام لە حیزبە كوردستانیەكان لە فینلاند كۆ ببۆوە‌و سەبارەت بە پێوەندیی دوولایەنە، كۆمیتەی هاوكاریی هێزە سیاسییە كوردستانییەكان لە فینلاند‌و هەروەها بابەتگەلی پێوەندیدار بە كوردانی دانیشتووی فینلاند ئاڵوگۆڕی بیر‌وڕای كردبوو.


لە ئامەد ئاهەنگی ملیۆنی نەورۆز ئەنجام دەدرێت - تۆڕی میدیایی خەڵک\nلە شاری ئامەدی باكووری كوردستان ئاهەنگی ملیۆنی بۆ جەژنی نەورۆز ئەنجام دەدرێت و كوردان بە یەك دەنگ دژی پلانەكانی دەوڵەتی توركیا بۆ داخستنی هەدەپە دەوەستنەوە.\nئەمڕۆ یەك شەممە 21ی ئازار، كە یەكەم ڕۆژی ساڵی نوێی كوردییە لە شاری ئامەد لە باكووری كوردستان ئاهەنگی ملیۆنی نەورۆز بەڕێوەدەچێت، هەدەپەش داوا لە هاووڵاتیان دەكات بەجلی كوردییەوە بەشداربن.\nپارتی دیموكراتی گەلان (هەدەپە) ئاهەنگێكی گەورەی لە مەیدانی گەورەی ئامەد سازكردووە بۆ جەژنی نەورۆز و بڕیارە وتارێك لەلایەن هاوسەرۆكانی ئەو پارتەوە پێشكەش بكرێت و بۆ ئەوەش داوای زۆرترین بەشداری لە هاووڵاتیان دەكرێت.\nدوێنێ شەممە، لە شاری ئەستەنبوڵ لەلایەن هەدەپە-وە ئاهەنگێكی گەورە بۆ جەژنی نەورۆز سازكرا و تیایدا پەروین بوڵدان، هاوسەرۆكی هەدەپە لە وتارێكدا ڕایگەیاند، دەبێت ئازادی و دیموكراسیی لە وڵاتدا بچەسپێت، نەك هەركاتێك بە ئارەزووی خۆیان ویستیان چی حزبێك دابخەن یاسایەكی بۆ دابتاشن.\nئاهەنگی گەورەی نەورۆز لە ئامەد و شارەكانی دیكەی توركیا هاوكاتە لەگەڵ هەڵمەتێكی ڕەشبگیری كوردانی سەر بە هەدەپە لەلایەن هێزە ئەمنییەكانی توركیاوە و هاوكات حزبی دەسەڵاتداری ئەو وڵاتە (ئاكەپە) بە سەرۆكایەتی ئەردۆغان لەڕێگەی داواكاری گشتییەوە دەیانەوێت ئەو پارتە كوردیە دابخەن.\nشەوی رابردوو پۆلیسی توركیا ئۆپەراسیۆنی گەڕان و پشكنینی لە بارەگایەكی پارتی دیموكراتی گەلان هەپەدە لە ناوچەی ئەسنیۆرتی ئیستەنبوڵ ئەنجام دا. (زیاتر…)


کوردیپێدیا - بەیاننامەی پارتی ئازادیی کوردستان PAK بە بۆنەی 26ی سەرماوەز، رۆژی ئاڵای پیرۆزی کوردستان\n📝 بەیاننامەی پارتی ئازادیی کوردستان PAK بە بۆنەی 26ی سەرماوەز، رۆژی ئاڵای پیرۆزی کوردستان | پۆل: بەڵگەنامەکان | زمانی بابەت: 🏳 کوردیی ناوەڕاست\nبەیاننامەی پارتی ئازادیی کوردستان PAK بە بۆنەی 26ی سەرماوەز، رۆژی ئاڵای پیرۆزی کوردستان\nبۆ پارتی ئازادیی کوردستانپارتی ئازادیی کوردستان و خەباتگێڕانی ریزەکانی، شانازییەکی گەورەیە کە ئەگەر 72 ساڵ لەمەوبەر ئاڵای نەتەوەیی کورد لە لایان پێشەوای مەزنی کوردەوە هەڵکرا، پاش 48 ساڵ لە هەرەسی کۆمار و دیار نەمانی ئاڵا لە بزووتنەوەی کورددا؛ بۆ دووهەمین جار 24 ساڵ لەمەوبەر بەدەستی رێبەرایەتیی پارتی ئازادیی کوردستان هەڵکرایەوە.\nئەگەر 72ساڵ لەمەوبەر پاش 12 مانگ شەکانەوەی ئاڵای کوردستان، راست لە یەکەمین ساڵوەگەڕیدا، بە داگیرکردنەوەی پێتەختی کۆمار لە لایان تارانەوە، کۆتایی بە سەروەریی کورد و شەکانەوەی ئاڵاکەی هات و پارتی ئازادیی کوردستانیش تا ساڵیانێک لە هەڵکردن وشەکاندنەوەی ئاڵای کوردستاند،ا تاک و تەنیا بوو؛ ئەمڕۆ ئاڵای کوردستان ئاڵای فەرمی حکومەتێکی کوردی و مەدالیای سەر سینگی کوڕان و کچان و رازێنەرەوەی ماڵ و ماڵبات و بەیداخی خەباتی تێکۆشەرانی رێگای ئازادیی و سەربەخۆیی نیشتمانە. هاوکات ئاڵای کوردستان لە ئاستی جیهانیی و هەرێمیدا، چووەتە ناو پڕۆتۆکۆلی دیدار و سەردانە دیپلۆماسییەکانی نێوان حکومەتی کوردستان و دەوڵەتان.\nفەرماندە و پێشمەرگەکانی پارتی ئازادیی کوردستان، درێژەدەرانی رێگای نەهری و سمکۆ و قازی، قوتابیانی رێبەری شەهیدسەعید یەزدانپەنا، لەم رۆژەدا لە بەرەکانی پاراستنی خەڵک و خاک و کیانی سیاسیی کورد و پایتەختەکەی، پاش خوڵقاندنی حەماسەی مێژوویی پردێ، شانبەشانی رۆڵەکانی باشوور و باکوور و رۆژاوای نیشتمان بەدەم سروودی ئەی رەقیبەوە بە سەر سوپا شکستخواردووە هاوبەشەکەی بەغدا و تارانەوە، ئاڵا دەشەکێننەوە. هاوکات خەباتگێڕانی PAK لە شار و گوندەکانی رۆژهەڵاتی داگیرکراو و کارەساتبار، لە هەر کوێ بۆیان بلوێ ئاڵا هەڵدەکەن و ئەو پەیامە دەدەن بە گوێی هەر داگیرکەرێکی نیشتماندا کە هەتا رادانی دووا سەربازیان لە کوردستان و دامەزراندنەوەی دەوڵەتی جمهووریی کوردستان، لە خەبات ناسرەون.\nهەر شەکاوە بێ ئاڵای پیرۆزی کوردستان\n#پارتی ئازادیی کوردستان | #17-12-2017 |\n➕ ئەم بابەتە لەلایەن: (هاوڕێ باخەوان)ەوە لە: Dec 19 2017 9:58PM تۆمارکراوە\nپەڕتووک PDF 11,664


ئازادیی ئه‌قڵ وئه‌ندیشه‌ی مرۆڤ له‌کۆت وبه‌ندی خورافات، نه‌ریت، ئایدیۆلۆژی و دیکتاتۆری\nدووشەممە, 02. 12. 2013\tحوسێن نازدار\nئازادی چه‌مکێکی رێژه‌ییه، به واتای" نه‌بوونی کۆت وبه‌ند و زۆر"ه نه‌ک ئانارشیزم وبێ سه‌ره‌و به ره‌یی وبه‌ره‌ڵایی، ئازادی بریتیه له‌و کرداره جه‌سته‌یی وهزریانه ی که‌مرۆڤ له‌ژیانی کۆمه‌ڵگاکه‌یداوله چواچیوه‌ی یاسایه‌کی دێموکراتیک وگه‌ل په‌سند دا ئه‌نجامی ده‌دات به‌بێ ئه‌وه‌ی زیان به که‌سانی دیکه وبه‌رژه‌وه‌ندیی گشتی بگه‌یه‌نێ، ئازادی هه‌قێکی ره‌وای مرۆڤه‌وهیچ چه‌شنه ناهه‌قییه‌ک هه‌ڵناگرێ، ئازادی که‌رامه‌ت وشه‌خسییه‌ت ده‌دابه‌مرۆڤ ورێگه نادا بکرێ به ئامرازومۆره، ئازادی په‌ناو پشتیوان وپاسه‌وانی مافی مرۆڤه‌ونه‌خشی سه‌ره‌کیی هه‌یه له‌هێنانه‌دی چاکه‌وبه‌خته‌وه‌ری وخۆشگوزه‌رانی بۆمرۆڤ و کۆمه‌ڵگا.\nمرۆڤ بوونه‌وه‌رێکی ئه‌قڵمه‌نده؛ ئه‌قڵ گرینگترین توانایه که‌مرۆڤ بۆ سه‌ربه‌خۆیی بوونی خۆی هه‌یه‌تی، ئه‌قڵ گه‌وهه‌ری یاسای ژیانی مرۆڤه و چرایه‌که بۆ رێنوێنی کردنی خواسته‌کان، واته رێنوێنی ده‌دابه مرۆڤ که‌چ بخوازێ و چ بڵێ و چ بنووسێ وچۆن هه‌ڵسوکه‌وت بکات. ئه‌قڵ چه‌مکێکی رێژه‌ییه‌و به‌رامبه‌ر به‌زۆری وگه‌وره‌یی وجۆراوجۆری زانیارییه‌کان سنوورداره. "دیکارت"گوتوویه‌تی:"ئه‌قڵ ده‌ره‌نجامی لۆژیکی شته گه‌وره‌وبچووک وروون و ئاشکراکانه".\nمه‌به‌ست له"ئازادی و‌سه‌روه ر‌یی ئه‌قڵ" هه‌مووجۆره ئه‌قڵێک نیه، به‌ڵکووئه‌و ئه‌قڵه‌یه که پێوه‌ندی پته‌و وراسته‌وخۆی به ئازادییه‌وه هه‌یه وله‌گه‌ڵ "بنه‌ما نه‌گۆڕ و ڕه‌هاکاندا نه‌گونجاوناته‌بایه‌وله‌پێناوی ئازادکردنی ئه‌قله کۆت وبه‌ندکراوه‌کان دا"ئازایانه خه‌بات ده‌کات.پێوه‌ندی ئه‌قڵ وئازادی رێژه‌یی وداهێنه‌رانه‌یه‌وده‌بێته\nهۆی نرخاندن و گه‌شه‌و دره‌وشانه‌وه‌ی سه‌روه‌ری ئه‌قڵی مرۆڤ وله کاروباری سیاسی، ئابووری، کۆمه‌ڵایه‌تی، کولتووری وزانستی کۆمه‌ڵگادا ڕه‌نگ ده‌داته‌وه‌ونه‌خشی کاریگه‌روگرینگی هه یه.\nمرۆڤ به به‌گوێره‌ی سروشتی خۆی بوونه‌وه‌رێکی خاوه‌ن ئه‌ندیشه‌یه؛واته خاوه‌نی بیر ، بیرۆکه ، بیر کردنه‌وه، گومان ، ترس ، خه‌م ونیگه‌رانی وهه‌روه‌ها خاوه‌نی روانگه، تێڕامان، تێڕوانین، تێبینی، پرسیار، ره‌خنه، پێشنیار، ڕاڤه، هه‌ڵسه‌نگاندن، هه‌ڵوێست وبڕیاره.\nئه‌ندیشه چه‌مکێکی ڕێژه‌ییه؛کاری بیروئه‌ندیشه ته‌نیا قبووڵ کردن نیه، به‌ڵکوو به پله‌ی یه‌که‌م وسه‌رکیی داهێنانه، سنووری زانست وئه‌ندیشه نابێ دیاری کراو بێ، له بیرکردنه‌وه‌و ئه‌ندیشه‌دا ده‌بێ جێگه بۆگومان هه‌بێ وده‌رفه‌تی هاتنه‌کایه‌ی هزری نوێ بۆمرۆڤ بڕه‌خسێ.\nله‌چاخ وسه‌ده‌کانی دێریندا، ئایدیای ره‌هاولایه‌نگرانی نه‌رێت، "شک وگومان و وه‌ڵامی ڕوونیان"بۆگرینگ نه‌بوو، بیروبۆچوونی خورافی وپڕ له وه‌هم مرۆڤی له مرۆڤایه‌تی دوورخستبۆوه، تان وپۆی ئه‌قڵ وئه‌ندیشه‌ی مرۆڤ له‌گه‌ڵ ئه‌فسانه‌کان لێک ئاڵابوون، ژیان و مه‌رگ به هۆی ئه‌فسانه‌کانه وه ڕاڤه ده‌کران، سێحروجادوخورافات ببوونه هۆی ئه‌وه که مرۆڤ نه‌توانێ ژیرانه زانست وتێگه‌یشتنی خۆی بۆباشکردنی دۆخی ژیانی به‌کاربێنێ.پێشکه‌وتنی مرۆڤایه‌تی به‌ره‌به‌ره مرۆڤی به‌ره‌و ئه‌وه‌بردکه هوشیاری وزانیاری له‌سه ر‌خۆی وشته‌کان ودیارده‌کان زیاتر بێ، گه‌شه‌و دره‌وشانه‌وه‌ی ئه‌ندیشه‌ی مرۆڤ بوو به رووناک که‌ره‌وه‌ی رێگای رزگاری مرۆڤ له کۆت و به‌ندی سێحرو جادووئه‌فسانه‌و خورافات.\nئه‌ومرۆڤانه‌ی که به رووناکی گه‌یشتوون و رووناکبیروبیرکراوه‌ن وخۆیان وه‌ک مرۆڤ ده‌ناسن وله‌شوێن وکاتی جیاوازدا خاوه‌نی بیرن وده‌زانن که‌چاوپۆشی له رۆشنگه‌ری پێشێل کردنی مافی مرۆڤه، هه‌رگیز له‌تاریکی ناترسن وکارده‌که‌ن له‌پێناوی گۆڕینی شێوازی بیری ئه‌فسانه‌یی بۆ بیری واقیعی، خه‌بات ده‌که‌ن بۆئازادی له‌به‌کارهێنانی ئه‌قل وئه‌ندیشه وئازایه‌تی له‌راگه‌یاندنی زانست وزانین.\nئه‌وبیروئه‌ندیشانه‌ی" که شته گه‌وره وبچووک وروون و ئاشکراکان وراستییه ڕێژه‌ییه‌کان "وه‌ک ره‌ها و"مقدس" یان بیروبۆچوونی خورافی وپڕله وه‌هم وه‌ک "حقیقت" به‌خه‌ڵک بناسێنن، زیان به‌زانست وگه‌شه و پێشکه‌وتنی مرۆڤ ومرۆڤایه‌تی ده‌گه‌ێنن.ئه‌وبیروئه‌ندیشانه‌ی که‌سه‌رکوت وسرێنه‌وه‌ی بیروبۆچوون وده‌نگ وره‌نگه جیاوازه‌کان به"پیرۆز و ره‌وا"بزانن دژی ئازادی ومافه‌کانی مرۆڤن، ئه‌و بیروڕایانه‌ش که\nزاده‌ی پێویستییه‌کانی سه‌رکه‌وتن وچه‌سپاندنی ئه‌قڵانیه‌ت، سه‌روه‌ریی گه‌ل، ده‌سه‌لاتی دیموکراتی وئازادی کۆمه‌ڵگا بن کاریگه‌ر ده‌بن ودرێژه به ره‌وایی رێژه‌یی خۆیان ده ده‌ن.\nله‌جیهانی ئه‌مرۆدا که سه رده‌می ده‌سه‌ڵاتی زانیاریی ، سه‌روه‌ری ئه‌قڵ، سێکۆلاریزم، شارستانیه‌ت، هه‌مه ره‌نگی، فره‌لایه‌نی، ئازادیی دژه‌کان وبیروڕای جیاوازه، مافی" دواحوکمی ره‌ها" بۆ هیچ فه‌لسه‌فه، ئه‌ندیشه\n، ئایین، ئایدیۆلۆژی، تێز وده‌سه‌ڵاتێک بۆ هه‌میشه پارێزراو ده‌سته‌به‌رنابێت.\nکۆمه‌ڵگای مرۆڤایه‌تی، بۆ بنبڕکردنی بیرو ئه‌ندیشه‌ی کۆنه‌په‌رستانه و چه‌قبه‌ستوو ئه‌فسانه‌یی، بۆسڕینه‌وه‌ی شوێنه‌واری ناله‌باری ئایدلۆژیای ره‌هاگه‌راونه‌گۆڕ، پێویستی به‌ئه‌قڵ وئه‌ندیشه‌ی ئازادوڕێژه‌یی، بیری ره‌خنه‌یی، ره‌خنه‌گری ئازا، ره‌خنه‌ی بنیاتنه‌ر، لێکۆله‌ری واقێعبین و به‌تواناوداهێنه‌ر، دامه‌زراوه‌وسه‌رچاوه‌ی زانستی ولێکۆلینه‌وه‌ی به‌هیزو چالاک، دامه‌زراوه‌ی راگه‌یاندنی سه‌ربه‌خۆو ئازادوبه‌رپر‌س هه‌یه.\nجاری خوێندراوه: 4500


پەردەی شەست و چوارەم: پاشاکە ده‌نێژرێت - پاشای شکۆمەندی\nعیسای ناسیره‌یی مرد. بۆ دڵنیابوون، سه‌ربازێكی ڕۆم ڕمێكی له كه‌له‌كه‌ی چه‌قاند. له شوێنی ڕمه‌كه‌وه، خوێن و ئاو فیچقه‌ی كرد.\nله‌گه‌ڵ مردنی مه‌سیح هیوای قوتابییه‌كانیشی بڕا. چونكه وا بیریان ده‌كرده‌وه كه عیسا بۆ له‌ناوبردنی ئیمپراتۆریه‌تی ڕۆم و چه‌سپاندنی پاشایه‌تییه‌كه‌ی له‌سه‌ر زه‌وی هاتبوو. قوتابییه‌كانی هێشتا له‌و به‌ڵێنه‌ی عیسا نه‌گه‌یشتبوون كه فه‌رمووبووی له ڕۆژی سێیه‌مدا له مردن هه‌ڵده‌ستێته‌وه.\nنه‌ریتی ئه‌و سه‌رده‌مه وابوو، ئه‌و كه‌سانه‌ی له‌خاچ ده‌دران لاشه‌كانیان له ده‌ره‌وه‌ی شار فڕێده‌درا یان ده‌خرانه گۆڕی به كۆمه‌ڵه‌وه. به‌ڵام بۆ عیسا جیاواز بوو. حه‌وت سه‌د ساڵ پێش ئه‌م ڕووداوه، ئیشایای پێغه‌مبه‌ر فه‌رمووبووی،\n«گۆڕی له‌گه‌ڵ به‌دكاران دانرا، دوای مردنی له گۆڕی ده‌وڵه‌مه‌ندێك نێژرا.» (ئیشایا ٥٣: ٩)\nخودا ویستی كوڕەكه‌ی به ڕێزه‌وه له گۆڕێكی شایسته‌دا بنێژرێ.\nده‌مه‌و ئێواره پیاوێكی ده‌وڵه‌مه‌ندی خه‌ڵكی ڕامه هات، ناوی یوسف بوو، ئه‌و خۆی قوتابی عیسا بوو. چوو بۆ لای پیلاتۆس و داوای ته‌رمه‌كه‌ی عیسای لێكرد، ئینجا پیلاتۆس فه‌رمانی دا بیدرێتێ.(مه‌تا ٢٧: ٥٧-٥٨)\nپێش مردنی عیسا، یوسفی خه‌ڵكی ڕامه و نیقۆدیمۆسی هاوڕێی هه‌ردووكیان به نهێنی شوێنكه‌وته‌ی عیسای مه‌سیح بوون، چونكه له پێشه‌وایانی ئايینی جوله‌كه ده‌ترسان. پاش ئه‌وه‌ی بینییان عیسا له‌سه‌ر خاچ ئازاری چێشت، چیتر نه‌ترسان. بۆیه جه‌سته‌ی عیسایان برد و پاش شوشتن خامێكی سپییان لێی پێچایه‌وه و ٣٥ کیلۆ موریان لێدا. هه‌مان ئه‌و بۆنه خۆشه بوو كه مۆغه‌كان له كاتی له‌دایكبوونی پێشكه‌شی عیسایان كرد. ئینجا ته‌رمه‌كه‌یان خسته ناو ئه‌و گۆڕەی یوسفی خه‌ڵكی ڕامه بۆ خۆی ئاماده‌ی كردبوو. ئینجا به‌رده‌می گۆڕەكه‌یان به به‌ردێكی گه‌وره گرت و شوێنه‌كه‌یان به‌جێهێشت.\nناشتنێكی شاهانه بوو.\nبۆ به‌یانی پێشه‌وایانی ئايینی جوله‌كه چوونه لای پیلاتۆس.\nگوتیان: «گه‌وره‌م، هاته‌وه بیرمان ئه‌و چه‌واشه‌كاره كاتێك زیندوو بوو گوتی: “دوای سێ ڕۆژ هه‌ڵده‌ستمه‌وه.” جا فه‌رمان بده هه‌تا ڕۆژی سێیه‌م گۆڕەكه‌ی پاس بكرێت، نه‌وه‌ك قوتابییه‌كانی بێن و بیدزن، ئه‌وسا به گه‌ل بڵێن له‌نێوان مردووان هه‌ستاوه‌ته‌وه. جا چه‌واشه‌ی دوایی له‌وه‌ی یه‌كه‌م خراپتر ده‌بێت.»\nپیلاتۆسیش گوتی: «پاسه‌وانتان هه‌یه، بڕۆن چۆنتان پێ باشه وا پاسی بكه‌ن.» ئه‌وانیش چوون گۆڕەكه‌یان پاس كرد، مۆریان له به‌رده‌كه دا و پاسه‌وانیان دانا. (مه‌تا ٢٧: ٦٣-٦٦)\nله‌و كاته‌دا، جه‌سته‌ی عیسا چی به‌سه‌رده‌هات؟


9/17/2019 11:00:26 AM\n13006 جار خوێندراوەتەوە\nبە بۆچوونی من نێچیرڤان بارزانی لە سەر چوار ئاست کار بۆ زیاتر بەھێزکردنی پێگەی ھەرێمی کوردستان دەکات، بە کەلک وەرگرتن لەو ئامراز و کەرستانەی لە بەردەست دان.\nئاستی ناوخۆیی ھەرێمی ھەرێمی کوردستان کە گرنگترین ھۆکارە بۆ بەھێز بوونەوەی ھەرێمی کوردستان لە ناوخۆی عێڕاقدا، ھەوڵدان بۆ دروست کردنی کۆدەنگیەکی نەتەوەیی و نیشتیمانی، ھەروەھا ھاندانی لایەنەکان بۆ نووسینەوەی دەستوورێکی ھەمیشەیی بۆ ھەرێمی کوردستان کە نەبوونی بۆشایەکی گەورەی دروست کردووە لە بواری یاسادانان و ھەمووارکردنەوەی یاساکان، چونکە لە نەبوونی دەستوور لە ھەردوو دۆخەکەدا بە ناچاری دەبێ بۆ دەستوری ھەمیشەیی عێڕاق بگەڕێنەوە.\nلە سەر ئاستی عێراقدا سەرۆکایەتی ھەرێمی کوردستان لەو قۆناغەدا بە ئاراستەی دەستگرتن بە مافە دەستوریەکانی گەلی ھەرێمی کوردستان ھەنگاو بۆ راستکردنەوەی ھێلە گشتیەکانی سیاسەتی عێڕاق دەھاوێژێ کە ئێستا زۆرینەیەکی مەزھەبی بە گوێرەی بەرژەوەندیەکانی خۆیان ئاراستەی دەکەن و سوودی لێ دەبینن.\nلە سەر ئاستی ھەرێمایەتیدا نێچیرڤان بارزانی کە لە ساڵانی رابردوو لە پێگەی سەرۆکایەتی حکومەتدا ھەرێمی کوردستانی لە ناو ھەموو ئاڵۆزیە ھەرێمایەتیەکان و بەریەک کەوتنە سیاسی و سەربازیەکاندا توانی ھەرێمی کوردستان وەک شوێنێکی ئارام و گەشەسەندو بھێڵێتەوە و پێشی بخات، لە پێگەت سەرۆکایەتی ھەرێمی کوردستاندا بە بۆچوونی من دەست کراوەتر دەبێت کە دەرئەنجام بە بەھێزترکردنی پەیوەندی ھەرێمی کوردستان بە وڵاتانی دەوروبەر تەواو دەبێ.\nلە سەر ئاستی نێودەوڵەتیدا ھەرێمی کوردستان گرنگی تایبەتی خۆی ھەیە کە وەک ھەرێمێکی دیار لە ھەبوونی دیموکراسی و پێکەوە ژیانی نەتەوە و ئاینەکان پەنجەی بۆ درێژ دەکرێ، ھەروەھا بۆتە پەناگەیەک بۆ ھەموو ئەو پێکھاتانەی کە لە بەشەکانی دیکەی عێڕاق ھەڕەشەی لە ناوبردن و سڕینەوەی ناسنامەیان لێ دەکرێ وەک کرستیانەکان و مەندائیەکان.\nھەروەھا ھەرێمی کوردستان وەک ناوچەیەکی گەشەسەندوو جێگای چاوی کۆمپانیا وەبەرھێنەرەکانی جیھانە، سەرەڕای ئەوانەش ھەڵکەوتەی جیۆپۆلۆتیکی ھەرێمی کوردستان بۆ کۆمەڵگای نێودەوڵەتی گرنگی زۆری ھەیە بۆیە لەو ڕووەشەوە دەرفەتی بەرەو پێشەوەچوون و بزاڤی زیاتر لە بەردەم سەرۆکایەتی ھەرێمی کوردستاندا ھەیە، لە چەند مانگی داھاتووشدا ئەو لایەنە زیاتر وەدیار دەکەوێتەوە و ھەولێر وەک پایتەختێکی گرنگی ناوچەکە دەبێتەوە بەشێک لە بزاڤی ھەرێمایەتی و نێودەوڵەتی.\nنێچیرڤان بارزانی لە ساڵانی کارکردنی وەک سەرۆکی حکومەتی ھەرێمی کوردستان ژمارەیەک بنەمای گرنگی بۆ بەھێزکردن و مانەوەی ھەرێمی کوردستان بە بەھێزیەوە دەستەبەر کرد، لە تێکەڵکردنی بەرژەوەندی وڵاتان بە بەرژەوەندیەکانی ھەرێمی کوردستان و پێش ھەمووشیانەوە ولاتانی ئیقلیمی کە ھاوکێشە کۆنەکانی پەیوەندی ئەو وڵاتانەی گۆڕی لە دۆخی دژایەتی کردنەوە بۆ دۆخی دۆستایەتی و ھاوکاریکردن، ئەوەش دەرفەتێکی باشی بە ھەرێمی کوردستاندا تا دەست بکات بە بنیاتنانی ئابووریەکی سەربەخۆ و ھەرێمی کوردستان بەھێزەوە بخاتە سەر نەخشەی وزەی جیھانی.\nشەڕی داعش و ھاتنی نزیکەی دوو ملیۆن ئاوارە لە سوریا ورۆژھەڵاتی کوردستان و ناوەڕاستی عێڕاق بۆ ھەرێمی کوردستان ھەروەھا بادانەوەی بەغدا لە مافە دەستوریەکانی خەڵکی کوردستان و بڕینی بودجە و موچە ھەرێمی کوردستانی توشی دۆخێکی نەخوازراو و خراپ کرد کە رووی لە ھەر وڵاتێکی دیکە کردبا توشی داڕوخان و لێک ھەڵوەشانەوە دەبوو. بەڵام ھەرێمی کوردستان بە لێزانی و کارزانی نێچیرڤان بارزانی و ئەو ستافەی کاریان لەگەڵ دەکرد توانی ئەو قۆناغە تێبپەڕێنێ و قەوارەی دەستووریی ھەرێمی کوردستانیش لە مەترسی بپارێزێ.\nسەرۆکایەتی ھەرێمی کوردستان کاری ھەرە لە پێشینەی بە ئاگا ھێنانەوەی زۆرینەی دەست رۆیشتووی عیڕاقیە لە بەغدا لە مافە دەستووریەکانی گەلی ھەرێمی کوردستان، ھەروەھا کارکردنە بۆ بەھێزترکردنی پێگەی ھەرێمی کوردستان لە نیو کۆمەڵگەی نێودەولەتیدا، نێچیرڤان بارزانی بە ھەبوونی ئەزموونێکی دەوڵەمەند لە بواری دبلۆماسی و دروست کردنی پەیوەندی و دۆزینەوەی رێگای لێکتێگەیشتن لەگەڵ رکابەرەکانی ھەروەھا بە ھەبوونی پاڵپشتیەکی بەھێزی سەرۆک مەسعود بارزانی ئەو دەرفەتە بۆ ھەرێمی کوردستان دەڕەخسێت و لە جاران بەھێزترەوە لە ھاوکێشە سیاسی و ئابووریەکانی ناوچەکە بەشێکی گرنگ دەبێت.\nبە دڵنیایەوە لەمپەر و کۆسپی زۆر دێنە پێشی و دژایەتی کردنی ھەرێمی کوردستان و ھەوڵدان بۆ دەستەمۆکردنی یان لەناوبردنی لەلایەن بەغدا و ھەندێک وڵات و لایەن لە جاران رەنگە توندتر بێت بەڵام مەرج نیە ئەوەیان وەک جاران بۆ بچێتە سەر.


writer��admin 888.dada-yujizz. com-www.ckck521page=2-�첥��Ůϲ����ڵ�\n��������������Լ���Ĭһ�888.dada-yujizz. com-www.ckck521page=2-�첥��Ůϲ����ڵ������ȥʱ���˵��ʥ��ǰ����̬��в�����Ѿ���ȥ�춷�Ƕ���δ������������������Ź������춷����������������Сʱ����������������ģ����ɺܶ������һ�㣬��ĩʲ��������ˣ��껷ǧ��ѩ���������ʱ������������ڡ�888.dada-yujizz. com-www.ckck521page=2-�첥��Ůϲ����ڵ�\n��һƪ���ؽ� �ᰮ�����-��60�����Ů�� ����-yesyoudu�ձ����˵�Ӱ-��һ������70����ͷũ��󿻴�


ئامنێستی: نارده‌ی سویدی دیکتاتۆرییه‌تی لیبیا به‌هێز ده‌کات - Radio Sweden Kurdish - ڕادیۆی سوید - Radyoya Swêdê | Sveriges Radio\nئامنێستی: نارده‌ی سویدی دیکتاتۆرییه‌تی لیبیا به‌هێز ده‌کات\nبڵاو کرایه‌وه tisdag 22 februari 2011 kl 12.55\nهێرشه سه‌ربازییه‌کانی ڕژێمه 42 ساڵانه‌که‌ی قه‌زافی له لیبیا به‌رامبه‌ر به هاوڵاتییانی خۆی هێنده دڕندانه‌یه که ئیتر پرسیاری له‌سه‌ر په‌یوه‌ندییه بازرگانییه‌کانی سوید ه‌ڵ ئه‌و وڵاته‌دا ناوه‌ته‌وه. ئاخر کۆمپانیا گه‌وره‌کانی وه‌ک ئێریکسۆن و کۆمپانیای به‌رهه‌مهێنانی که‌ره‌سته‌ی کاره‌بایی و کاره‌با (ABB) له لیبیا بنکه‌یان هه‌یه و ساڵی 2008 ئاستی نارده‌ی سوید بۆ لیبیا گه‌شته زیاد له ملیاردێک کرۆن. تا ئێره بازرگانییه و ڕه‌نگه سه‌یرو سه‌مه‌ره له‌م کاره‌دا نه‌بێت، به‌ڵام له ڕاپۆرتێکی نوێی ڕێکخراوه‌کانی ئامنێستی و دیاکۆنیادا ده‌رکه‌وتووه که مامه‌ڵه بازرگانییه‌کانی ده‌ستگه‌ی نارده‌ی سویدی که سێ ده‌ستگه‌یه (svensk exportkredit)، (Exportkreditnämnden)، (Exportrådet) مه‌ترسی ئه‌وه‌یان لێ ده‌کرێت ڕۆڵیان له پێشێلکردنی مافه‌کانی مرۆڤدا هه‌بوو بێت.\n- کۆمپانیای ئاسمانه‌وانی که کۆمپانیایه‌کی ده‌وڵه‌تییه له‌ساڵی 2009 دا به‌نیاز بوون که‌لوپه‌لی چاودێریکردنی ده‌ریایی به لیبیا بفرۆشن. بێری ده‌ڵێت ئه‌و هه‌وڵه بازرگانییه‌ی نێوان سوید و لیبیا به ئامانجی به‌رگرتن بوو له شه‌پۆلی کۆچی لیبییه‌کان به‌ره‌و ئیتالیا. ئه‌مه ئه‌گه‌ر ئه‌وه له‌به‌رچاو بگرین که لیبیا له‌گه‌ڵ ئیتالیا له‌و باره‌یه‌وه ڕێککه‌وتنێکیان ئیمزا کردبوو، سوید له بازرگانییه‌که‌یدا له‌گه‌ڵ لیبیا دیار بوو ئه‌م پرسه‌ی له‌به‌رچاو نه‌گرتبوو سه‌رۆکی گشتی ڕێکخراوی ئامنێستی لیسا باری ده‌ڵێت نه‌شیان هێنابووه به‌رچاوی خۆیان که لیبیا چۆن ئه‌و که‌ره‌سته‌ی چاودێرییه سویدیانه بۆ به‌رگرتن له کۆچبه‌ران به‌کارده‌هێنێت و چلۆنیش پێشێلکاری مافه‌کانی مرۆڤی پێ ده‌کات.\nئه‌و هه‌وڵه بازرگانییه‌ی سوید و لیبیا به‌هۆی ڕه‌خنه و ئاشکراکردنی له مێدیاکانه‌وه ڕێک نه‌که‌وت. بازرگانی و بازاڕکردن له‌گه‌ڵ ڕژێمه دیکتاتۆره‌کاندا ڕه‌خنه‌ی توند ده‌نێته‌وه و به‌تایبه‌ت ڕێکخراوه سه‌ربه‌خۆکان ده‌ڵێن ئه‌و جۆره بازرگانییانه ڕێخۆشکه‌ر و پاڵپشتی دیکتاتۆرییه‌ته. نه‌خێر وانییه وه‌زیری کاروباری بازرگانی ئێڤا بیۆرلینگ ده‌ڵێت به پێچه‌وانه‌وه بازرگانییه‌کانی سوید گه‌شه‌ی دیموکراتییان له‌و وڵاتانه‌دا ناوه‌ته‌وه.\n- بێشک ده‌بێت تای ته‌رازووکه یه‌کسان ڕابگیرێت به‌ڵام ئه‌وه‌ی من له بازرگانییه‌کاندا له‌گه‌ڵ وڵاتانی دیکتاتۆردا ده‌یبینم ئه‌وه‌یه که ڕۆڵی ده‌سه‌ڵات و ڕژێم بچووک ده‌کاته‌وه و زه‌مینه‌ی ڕیفۆرم و چاکسازی بۆ هاوڵاتییان خۆش ده‌کات. بۆ نموونه بیۆرلینگ ده‌ڵێت کۆمپانیای ئێریکسۆن که په‌یوه‌ندییه ته‌له‌فۆنی و ئه‌له‌کترۆنییه‌کانی وا ئاسان کردۆته‌وه که په‌یودنییه‌کانی هاوڵاتییان له‌گه‌ڵ یه‌کدی و له‌گه‌ڵ جیهانی ده‌وروبه‌ریاندا ئاسانتره و بۆ نموونه له‌و ڕێیه‌وه خۆ کۆ ده‌کرێته‌وه و خۆپیشاندان ساز ده‌کرێت.\nسوید ڕۆڵی باشی له گه‌شه‌پێدانی پرۆسه‌ی دیموکراتی له‌و وڵاتانه‌دا هه‌بووه که ڕژێمی دیکتاتۆری به‌ڕێوه‌یان ده‌به‌ن ئه‌مه به‌ڕای وه‌زیری کاروباری بازرگانی ئێڤا بیۆرلینگ. ئه‌مه ڕوانگه و پێناسه‌یه‌کی ساویلکانه‌یه به‌ڕای ڕێکخراوی ئامنێستی و دیاکۆنیا که به‌پێی ڕاپۆرته نوێکه‌یان سوید پێشێلکاری ئه‌و یاسایه‌ی کردووه که له ساڵی 2003 دا بڕیاری له‌سه‌ر درا که به‌و پێیه هه‌موو بوارێكی سیاسی ده‌بێت مافه‌کانی مرۆڤ و به‌رگرتن له هه‌ژاری له به‌رنامه‌کانیدا له‌به‌رچاو بگرێت. به‌ڕای ئامنێستی و دیاکۆنیا کۆمپانیاکانی سوید و بازرگانییه‌کانیان له‌گه‌ڵ ڕژێمه دیکتاتۆرییه‌کاندا ئه‌و یاسایه‌یان له‌به‌رچاو نه‌گرتووه.\n- ئه‌و مه‌رجانه‌ی ئێمه بۆ بازرگانی له‌گه‌ڵ ڕژێمه دیکتاتۆرییه‌کان داوای ده‌که‌ین په‌سه‌نده به‌ڵام تا ئێستا سێ ده‌ستگه ده‌وڵه‌تییه‌که‌ی سوید که به‌رپرسن له نارده‌ی وڵات که‌مته‌رخه‌مییان له له‌به‌رچاوگرتنی مه‌ترسییه‌کانی ئه‌و جۆره بازرگانییانه کردووه که ئاخۆ تا چ ڕاده‌یه‌ک مافه‌کانی مرۆڤی تێدا پێشێڵ ده‌کرێت لیسا باری سه‌رۆکی گشتی ڕێکخراوی ئامنێستی ده‌ڵێت له‌سه‌ر ئه‌و پێشێلکارییانه نموونه‌مان زۆره و هه‌ربۆیه له‌سه‌ر ڕه‌خنه‌کانمان له نارده و بازرگانی سوید له‌گه‌ڵ ڕژێمه دیکتاتۆرییه‌کاندا به‌رده‌وام ده‌بین.


زەحمەتكێشان، سكرتێری حزبەكەی دیاری كردداوای گێڕانەوەی مووچە پاشەكەوتكراوەكان دەكات – تۆڕی میدیایی خەڵک\nزەحمەتكێشان، سكرتێری حزبەكەی دیاری كرد\nداوای گێڕانەوەی مووچە پاشەكەوتكراوەكان دەكات\n2019/11/24 - 3:34 PM\nئەمڕۆ یەك شەممە ۲٤ی تشرینی دووەمی ۲۰۱۹ ئەنجوومەنی گشتی حزبی زەحمەتكێشانی كوردستانK كە لە ۲٥ كەس پێكهاتوون، سەرۆكی ئەنجوومەنەكە و سكرتێر و جێگری سكرتێری هەڵبژارد.\nهەریەكە لە بەڵێن عەبدوڵڵا و سەعد خالید وەك سكرتێر و جێگری سكرتێر هەڵبژێردران و بەهمەن حسێن وەك سەرۆكی ئەنجوومەنی گشتی حزبی زەحمەتكێشانی كوردستان دیاری كرا.\nبەڵێن عەبدوڵڵا، سكرتێری حزبی زەحمەتكێشان لە كۆنفڕانسێكی ڕۆژنامەوانیدا ڕایگەیاند، كۆنگرەی حزبەكەی گۆڕانكاری لە شێوازی بەڕێوەبردنی حزب كرد و لەشوێنی هەریەكە لە كۆمیتەی ناوەندی و ئەنجوومەنی ڕاوێژكاری، ئەنجوومەنی گشتی حزبی زەحمەتكێشانی كوردستان، كە لە ۲٥ كەس پێكهاتوون، سكرتێر و جێگری سكرتێر دانران.\nدەشڵێت: “لەبارەی عیراقەوە تێڕوانینمان ئەوەیە تاوەكو كێشەی بنیادی لە عیراق چارەسەر نەكرێت و دەوڵەت لەنووێوە دانەڕێژرێتەوە و چارەسەری دیموكراسیانە نەكرێت، عیراق سەقامگیری سیاسی بەخۆیەوە نابینێت”.\nئاماژەی بۆ ئەوەشكرد، ناوچە كوردستانیەكانی دەرەوەی ئیدارەی هەرێم ڕووبەڕووی تەعریب و گۆڕینی دیمۆگرافی بوونەتەوە، بۆیە پێویستە دۆخی ئەو ناوچانە ئاسایی بكرێتەوە بەتایبەت لەكاتی هەموواری دەستوور، داواش دەكەن بۆ چەسپاندنی سیستەم و بنەماكانی دیموكراسی و دادپەروەری دەستەبەركردنی سەقامگیری سیاسی و كۆمەڵایەتی و ئابووری لەهەرێم، پێویستە خاوەن دەستووری خۆمان بین لەڕێگای سازانی نیشتیمانی”.\nلەبارەی دۆخی كوردستانیشەوە وتی، “هەرێمی كوردستان لەگەڵ كێشەی سیاسی و ئابووری و كارگێڕی ڕووبەڕووە، بەشی زۆری كێشەكان لەدەرەوەی ئیرادەی هەرێمن، بەڵام بەشێكیان دەگەڕێتەوە بۆ فەلسەفە و شێوازی حوكمڕانی، بۆیە چاكسازی ڕاستەقینە لەدامەزراوەكان و ڕیشەكێشكردنی گەندەڵی و ڕەخساندنی هەلی كار و گێڕانەوەی مووچە پاشەكەوتكراوەكان و دەستەبەركردنی سیستەمی دادپەروەری، هەنگاوی یەكەمی گێڕانەوەی متمانەی هاووڵاتیانە”.\nحزبی زەحمەتكێشانی كوردستانمووچه\nعیراق زانیاری لەسەر مووچەی فەرمانبەران ئاشكرادەكات\nدارایی دواین بڕیار لەسەر مووچەی سێ مانگی فەرمانبەران ئاشكرادەكات\nجیهان28 خولەک پێش ئێستا


رێکەوتن یان حیکایەتی مێش؟!\n2020-09-09 384 جار بینراوە کۆمێنت\n(داهاتی نەوتی هەرێم وەک بەرتیل بۆ ئەحزابی شیعە و سوننە)\nرێکەوتنی نێوان هەرێم و بەغداد وەک حیکایەتی مێشیی لێهاتوە لە 2014ەوە وا نزیکەی 6 ساڵە مانگانە و هەفتانە هاوتوچۆی وەفدەکان هەیە و هەمو جارێکیش گوتویانە نزیکین لە رێکەوتن یان گوتویانە رێکەوتین.دوایش وانەبوە!پێم وانیە هیچ گەلێک هێندەی گەلی کوردستان سەبری بەرامبەر حکومەتەکەی هەبێت!\nئەم 6 ساڵە کە وەفدەکانیان دێن و دەچن و رێکناکەون لەگەڵ بەغدا،گەلی کوردستان بێموچەیی،پاشەکەوتی زۆرەملێ،لێبرین و لێدزیی موچەیان بینی.دەسەڵاتدارانیش بەدرێژایی ئەو ماوەیە بە ئارەزوی خۆیان داهاتی نەوت و ناوخۆی هەرێمیان بۆ خۆیان و خێزانە سیاسیەکانیان برد!\n30 ساڵە ئاوا حوکمی هەرێم دەکەن!عێراقی دوای 2004 چەند دەرفەت بو بۆ شیعە هێندەش دەرفەت بو بۆ کورد،لە ماوەی ئەو 16 ساڵەدا ئەگەر فیشاڵی کوردایەتی لێگەڕابا دەتوانرا هەرێم لانیکەم لەروی ئابورییەوە باش برۆیشتایەتە پێشەوە،نەیانهێشت و پۆست و پایەیان لە بەغدا و هەولێر تەنها بۆ تاڵانیی ویست نەک ژیانی خەڵکی کوردستان.\nهەر بۆ زانیاریتان لەداهاتی نەوتی هەرێم بۆ ئەوەی بەشێک لە ئەحزابی شیعە و سوننەی عێراق لە تاڵانی نەوتی هەرێم بێدەنگبن و ببنە شەریکە دز، هەیانە مانگانە بە ملیۆن دۆلاری پێئەدرێ و هەشیانە بەرژەوەندی ماددی زۆری لە هەولێر پێدراوە،ئێمە عێراقچین چونکە دەڵێین داهاتی نەوتی هەرێم وا لێمەکەن!\nگەندەڵیەک نەماوە لەو بەغدا و هەولێرە نەیکەن بەخۆشیان دەڵێن کوردی رەسەن!ئەوانەشیی کە بەو پەری ئازایەتیەوە بە دەنگی بەرز لە بەغدا و هەولێر دژی تاڵانیەکانیان وەستاونەتەوە ناویان ناون عێراقچیی!\nئەگەر وەستانەوە بە ڕوی چەتە دەسەڵاتدارەکاندا عێراقچێتی بێ؟!\nئەی داکۆکیکردن لەو چەتەییە ناوی چیە؟!\n2021-02-07 206 جار بینراوە\nموازەنەی 2021 (3،4)\n2021-01-14 240 جار بینراوە\nموازەنەی ۲٠۲۱ (2)\n2021-01-09 251 جار بینراوە\n2021-01-02 172 جار بینراوە\nدەربارەی رونکردنەوەکەی وەزارەتی دارایی عێراق\n2020-08-13 340 جار بینراوە\nپارەتان نیە... یا ویژدان؟!\n2020-05-11 477 جار بینراوە\nلە کابینەکەی عەلاویدا: وەزارەت یا مافە دەستوریەکان؟!\n2020-02-07 479 جار بینراوە\nیاریەکە لە کۆتایی نزیک دەبێتەوە\n2019-11-23 675 جار بینراوە\nکەس هەڵەبجەی لەبیر نیە!\n2019-11-17 621 جار بینراوە\nبۆ پارێزگارە بەرێزەکانی چوار پارێزگاکەی هەرێم\n2019-08-28 568 جار بینراوە\nرێک پێچەوانەکەی راستە!\n2019-06-24 357 جار بینراوە\nکێ هەڕەشەیە لەسەر کیانی هەرێم؟!\n2019-05-28 395 جار بینراوە\nئەوەی عەبدولمەهدی دەیکات کارە یاساییەکەیە\n2019-04-23 363 جار بینراوە\nهەرێم دەبێ داهاتی ناوخۆ بگەرێنێتەوە بۆ خەزێنەی فیدراڵی .\n2019-03-26 325 جار بینراوە\nگفتوگۆیکراوەی تایبەت بە (پۆلیسی گومرگی سلێمانی)


بەهۆی سەرما و دابەزینی پلەكانی گەرماوە، سبەی پێنجشەممە لە زانكۆ و پەیمانگە و ناوەندەكانی خوێندن و زۆربەی فەرمانگەكانی پارێزگای دهۆك و ئیدارە سەربەخۆكانی ڕاپەڕین، زاخۆ و سۆران دەوام ناكرێت و پشووی فەرمی دەبێت.\nئیدارەی ڕاپەڕین ڕاگەیەندراوێکی بڵاوكردەوە و دەڵێت، “بەمەبەستی پاراستن و سەلامەتیی گیانی فەرمانبەران، بڕیارماندا سبەی کە دەکاتە ڕۆژی پێنچشەممە بکرێتە پشووی فەرمی لە سەرجەم دام و دەزگا حکومییەکانی سنوورەکەمان، جگە لە تیمە خزمەتگوزارییەکان و تیمەکانی پاککردنەوە و هێزە ئەمنییەکان”.\nبەهەمانشێوە زانكۆی ڕاپەڕین سبەینێی كردە پشوو و ڕایگەیاند، سەرۆكایەتیی زانكۆی ڕاپەڕین ڕۆژی پێنجشەممە (20/1/2022)ی كرد بە پشوو بۆ ئەو بەشانەی لەو ڕۆژەدا دەوامی خوێندنیان هەیە.\nلە سنووری ئیدارەی سۆران-یش بەهۆی دابەزینی پلەکانی گەرما و دروستبوونی ئاستەنگیی هاتوچۆوە، سبەی پێنجشەممە کرایە پشوو.\nهاوكات دەوامی قوتابخانە، زانکۆ و پەیمانگەکان لە ئیدارەی سەربەخۆی زاخۆ ڕاگیرا و بەهۆی بەفر و سەرماوە سبەی پێنجشەممە پشووی فەرمی دەبێت.\nلە پارێزگای دهۆكیش تاقیکردنەوەکانی خوێندنی ئێواران، پیشەیی و ئیسلامی ڕاگیران و لە سەرجەم ناوەندەکانی تری خوێندن لە پارێزگای دھۆک، سبەی پشووی فەرمی دەبێت.\nپۆلیسی هەولێر.. لە سێ ڕۆژدا 11 تۆمەتبار بە تاوانی جیاجیای كوشتن دەستگیركراون\nپۆلیسی هەولێر ڕایدەگەیەنێت، بەهۆی چەند ڕووداوێكی جیاجیاوە، لەماوەی سێ ڕۆژدا لەلایەن هێزەكانیانەوە 11 تۆمەتبار دەستگیركراون. هۆگر عەزیز، وتەبێژی…\nئەمریكا داوای سزادانی تۆمەتباری كوشتنی گەنجەكەی دهۆك دەكات\nكونسوڵخانەی ئەمریكا داوای سزادانی تۆمەتباری كوشتنی ئەو گەنجەی دهۆك دەكات، كە بەهۆی گۆڕینی ڕەگەزەوە لەلایەن برایەكیەوە كوژرا. كونسوڵخانەی…


بۆیه‌كه‌مجار زیانه گیانییه‌كانی هێرشه موشه‌كییه‌كه‌ی ئێران بۆسه‌ر ئه‌مریكا ئاشكرا بوو\nله 8ی ئه‌م مانگه، ئێرانله وه‌ڵامی وشتنی قاسم سوله‌یمانی بنكه سه‌ربازییه‌كانی ئه‌مریكای له عیراق موشه‌كباران كرد، دوای هێرشه‌كه‌ش ئه‌مریكا رایگه‌یاند كه هێرشه‌كه زیانی گیانیی لێنه‌كه‌وتوه‌ته‌وه.\nتۆڕی هه‌واڵی سی ئێن ئێن به‌پێی راگه‌یه‌ندراوێكی بیڵ ئوربان، وتەبێژی فەرماندەیی ناوەندیی هێزەکانی ئەمریکا لە بڵاویكرده‌وه هه‌رچه‌نده هیچ سەربازێک لە هێرشەكه‌ی ئێران بۆسه‌ر بنکەی سه‌ربازیی عەین ئەسەد له عیراق گیانیان لەدەستنەدا، بەڵام 11 سه‌رباز بەهۆی شۆک و بوورانەوە و شڵەقانی مێشک چارەسەریان وەرگرتوە و هێشتا لەژێر چاودێریدان.\nبیڵ ئوربان ده‌شڵێت: زۆربەی ئەو 1500 سەربازەی لە بنکەکە جێگیرکراون پێش هێرشەکە بەهۆی ئاگادارکردنەوەیان لە ناوچەکانی خۆ حەشاردان ماونەتەوە و خۆیان لە هێرشەکە پاراستووە.\nبیڵ ئوربان باسی لەوەشکرد، لە رۆژانی دوای هێرشەکە بۆ گرتنەبەری رێوشوێنی توند، بەشێک لە سەربازانی ئەمریکا لە بنکەی عەین ئەسەد گوێزراونەتەوە. "\nشه‌وی 3ی كانونی دووه‌می 2020، فڕۆكه‌یه‌كی بێفڕۆكه‌وانی ئه‌مریكا له‌نزیك فڕۆكه‌خانه‌ی نێوده‌وڵه‌تیی به‌غدا، گورزێكی له ئۆتۆمبیلێك وه‌شاند كه قاسم سوله‌یمانی، فه‌رمانده‌ی فه‌یله‌قی قودسی سه‌ربه سوپای پاسدارانی ئێران و ئه‌بو مه‌هدی موهه‌ندیس، جێگری سه‌رۆكی ده‌سته‌ی گشتیی حه‌شدی شه‌عبیی عێراقی تێدابوو و هه‌ردووكیانی كوشت.\nله به‌رامبه‌ریشدا سوپای پاسدارانی ئێران له 8ی كانونی دووه‌م، بنكه‌ی عه‌ین ئه‌سه‌د-ی له پارێزگای ئه‌نباری عیراق مووشه‌كباران كرد كه هێزه‌كانی ئه‌مریكای تێدا جێگیر كراوه.\nئه‌م بابه‌ته 6784 جار خوێنراوه‌ته‌وه\nبه‌ڤیدیۆ.. چركه‌ساتی كوژرانی سه‌ربازه‌كانی توركیا له سوریا\nكۆرۆنا زه‌فه‌ری به یه‌كه‌م سه‌رۆك وڵاتی جیهان برد\nبه‌ڤیدیۆ.. توشبویه‌كی كۆرۆنا دوای چاكبوونه‌وه‌ی په‌لكێشی نه‌خۆشخانه ده‌كرێته‌وه


پەڕاوی کیشلۆڤسکی: من فیلم دروست دەکەم، چونکە نازانم کارێکی دیکە بکەم » DidiMn\nسەرەتا / ڕاپۆرت/سینەما / پەڕاوی کیشلۆڤسکی: من فیلم دروست دەکەم، چونکە نازانم کارێکی دیکە بکەم\nدیدی من – محەمەد تاهیر\nبە ساڤان پێشکەشە\nقسەکردن لە بارەی سینەمای کیشلۆڤسکی، ڕاستەوخۆ پەیوەستی دوو قۆناغ دەبێت. قۆناغی یەکەم کارکردنی وەک دەرهێنەرێک کە بە دروستکردنی فیلمی دۆکیۆمێنتەرییەوە سەرقاڵە. قۆناغی دووەم کاتێک دەست پێ دەکات کە دۆستایەتی لەگەڵ ”krzysztof piesiewicz” فیلمنامەنووس دروست دەکات. لێرەوە کیشلۆڤسکی جیهانێکی تایبەت بە خۆی بونیاد دەنێت. دروستکردنی فیلم لە بارەی مرۆڤی مۆدێرنەوە، کۆکردنەوەی هەموو دژیەکیەکانی وەک مەرگ و ژیان، جبر و بژاردە، بەخت و قەدەر، خیانەت و وەفاداری، نائومێدی و ئومێد، هەموو ئەمانە پێکەوە بە جۆرێک تایبەتمەندی سینەمای کیشلۆڤسکی پێک دەهێنن، گەرچی لە هەموو حاڵەتەکاندا (مەرگ، جەبر، قەدەر، خیانەت، نائومێدی) سەردەکەون.\nلە سەرەتای سینەماکەیدا کیشلۆڤسکی زیاتر لە رێگەی دیالۆگەوە ڕووداوەکان ئاشکرا دەکات، یاخود باری دەروونی کارەکتەرەکانمان نیشان دەدات. ئەمەش بە ڕوونی لە فیلمەکانی (ئەماتۆر، بەختی کوێر، برین و فەرمانبەران)دا دەتوانین بیبینینەوە، بەڵام لەگەڵ بەردەوامبوون و دروستکردنی سینەماکەیدا، دەمانباتەوە بیری ئەو ڕستەیەی گۆدار کە دەڵێت ”هەندێک جار دەبێت گوێبیستی وێنە بین و تەماشای دەنگ بکەین.” بە هەمان شێوە کیشلۆڤسکی لە کارەکانی دواتریدا بە شێوەیەکی بەرچاو لە (دیالۆگ، دوو ژیانەکەی ڤێرۆنیکا، سپی، شین، سوور)دا ئەم ڕستەیەی گۆدارمان بۆ پشتڕاست دەکاتەوە. لە تەواوی ئەم کارانەدا پشت بە گێرانەوەی وێنەیی دەبەستێت، تەواو لە دیالۆگ دوور دەکەوێتەوە، ناچارمان دەکات لە ڕێگەی وەستان و بێدەنگی و باری سایکۆلۆجی کارەکتەرەکانییەوە لە هەر کردەیەکدا کە بە ئەنجامی دەگەیەنن تێ بگەین.\nلەدەستدانی دایک و باوکی هەر لە سەرەتاکانی تەمەنیدا، کاریگەرییەکی گەورەی لەسەر دونیای سینەمای ئەو دەبێت. وەک خۆی دەڵێت ”هیچ یادەوەرییەکی جوانم لەگەڵ منداڵیدا نییە.” دونیایەک پر لە قەلەقی و ناجێگیری، هەتا لەو کاتانەشدا کە شتەکان بە سانایی بەرەو پێشەوە دەرۆن، لەناکاو ڕووداوێک ڕوو دەدات کە هەرگیز پیشبینیمان نەکردووە. هەر بۆیە دەتوانم بڵێم سینەمای کیشلۆڤسکی بە تەنیشتی مەرگەوە دەڕوات، ئەمەش بە تەواوی دەتوانین لە فیلمەکانی (شین، بەختی کوێر) و بەشێک لە فیلمەکانی نێو زنجیرەکەیدا بیبینینەوە.\nگەرچی لە سەرەتاکانی کارکردنیدا وەک سینەماکارێکی سیاسی دێتە ئەژمار، کاتێک فیلمی بەختی کوێر دروست دەکات بۆ ماوەی شەش ساڵ بڵاوکردنەوەی قەدەغە دەکرێت، هەر لە ڕێگەی ئەم فیلمەیشییەوە تەواو لە ناو دونیای سینەمای پۆڵەندیدا جیگەی خۆی دەکاتەوە وەک دەرهێنەرێک کە ئەخلاق مەسەلەیەکی گرنگە لە سینەماکەیدا. بەڵام ئەو فیلمسازێکی سیاسیی نییە هەتا کاتێک کە ”krzysztof piesiewicz” پێشنیاری دروستکردنی زنجیرەیەکی تەلەفیزیۆنی بۆ دەکات، کە لە بارەی دە پەیامەکەی مووساوە دروستی بکەن. لەوێشدا زنجیرەکە فۆڕمێکی ئایینی وەرناگرێت، بەڵکو لە کۆی زنجیرەکەدا پرسی (ئەخلاق، کوشتن، خیانەت) دەبێتە پرسی بنەڕەتی و بەردەوام لەو بارەیەوە پرسیاری جیاوازمان بۆ دروست دەکات. ئایا ئەو بڕیارەی ئێمە دەیدەین تا چەند بڕیارێکی ئەخلاقییە؟ لە کۆی زنجیرەکەدا تەنها لە ئەڵقەی یەکەمدا کیشلۆڤسکی یەقینی زانستی دەخاتە ژێر پرسیارەوە، هەندێک جار دەکرێت زانستیش بە هەڵەدا بچێت و گریمانەیەکی ئاینی ڕاست دەربچێت، بەڵام بەشەکانی دیکەی دراماکە ئێمە لەگەڵ ئەگەرێک یاخود زانینێکدا لە کێشمەکێشمداین کە کۆتاییەکەی ڕووبەڕووی ئەوە دەبینەوە ئاخۆ هەموو ئەوەی ئێمە بە ئەنجامی دەگەیەنین تا چەند کردەیەکی مۆڕاڵییە؟ لە سینەمای کیشلوڤسکیدا ئەخلاق بە مانا ئایینی و میتافیزکییەکەی نییە کە لە ژێر دەسەڵاتی هێزێکی موتەعالیدا دروست دەبێت، هەتا بە مانای گرێبەستە ڕۆسۆییەکەش نایەت واتە پەیوەستی گرێبەستێکی کۆمەڵایەتیی بێت. بەڵکو تەواو کێشەیەکی فەلسەفییە بۆ کیشلۆڤسکی، ئەخلاق پێشمەرجی هەر ئاکتێکی سوبێکتانەیە کە بە ئەنجامی دەگەیەنین، واتە ئەوەی بۆ من ئەخلاقییە دەکرێت لەجێگەیەکدا یاخود لە بارودۆخێکدا بۆ ئەوی تر نائەخلاقی بێت. بۆیە بەردەوام کارەکتەرە تەنیاکانی ئەم، خۆیان لە ناو ئەم کێشمەکێشمەدا دەبیننەوە.\nدیمەنی ڕاکردن بەدوای شەمەندەفەردا، فیلمی بەختی کوێر\nلە دونیای ئەدەبیاتدا هەر کات لە بارەی حاڵەتی سایکۆلۆجی کارەکتەری ڕۆمانێکەوە قسەیەک بکرێت، ڕاستەوخۆ دەچینەوە سەر ”تاوان و سزا”ی دۆستۆڤسکی، کە لەوێدا خودایەک بوونی نییە و ”ڕاسکۆڵنیکۆف” لە ناو بارودۆخێکی سەختی دەروونیدا دەبینینەوە. وەک فڕۆید لە وەسفیدا دەڵێت: هیچ کەسێک وەک دۆستۆڤسکی دەروونی ئینسانی نەناسیوە. لە ڕاستیدا گەر ئەم دێڕە لە فڕۆید وەربگرین ڕەنگە بە هەڵەدا نەچین گەر بڵێین، هیچ دەرهێنەرێک وەک کیشلۆڤسکی دەروونی ئینسانی نەناسیوە و هێندەی ئەم لێی نزیک نەبۆتەوە. کارەکتەرەکانی لە تەنیاییەکی قووڵدا دەمێننەوە، بە تەنیا خۆیان لەگەڵ ئازارەکانیان دەمێننەوە. بەر پوچییەکی ڕەها دەکەون.\nهەمیشە لە سینەمای کیشڵوڤسکیدا بەر ڕووداوێک دەکەوین، کە دووچاری کارەکتەری سەرەکی دەبیت، بە تەنیا ئەم ڕووداوەش وا دەکات تەواوی ژیانی کارەکتەرەکە بگۆڕێت، وەک لە فیلمی (بەختی کوێر)دا کە هەر جارێک کارەکتەرەکە لە وێستگەی شەمەندەفەرەکەدا بە دوای شەمەندەفەرەکەدا دەڕوات، گەیشتن یاخود نەگەیشتنی، سەرلەبەری ژیانی ئەو دەگۆڕێت. بە هەمان شێوە هەمان ڕووداوی ماشێنەکە لە دەسپیکی فیلمی شیندا، سەرلەبەری ژیانی کارەکتەرەکە دەگۆڕێت. لە فیلمی سووردا دووچاری هەمان بابەت دەبینەوە، بەڵام نابێت ئەوەمان بیر بچێت کە ئەم ڕووداوانە دەتوانن گۆڕانکاری گەورە لە ناو ژیانی کارەکتەرەکاندا دروست بکەن، بەڵام سەرەنجام بە کۆتاییەکی پوچ و بێهودەیان دەگەیەنێت.\nلە جیهانبینی کیشڵوڤسکیدا شوێنێک نییە بۆ خۆشبەختی، هەمیشە مەرگ لە چاوەڕوانیدایە. گەر تەماشای (کورتە فیلمێک لە بارەی عەشق)ەوە بکەین باشتر لەمە تێ دەگەین، یاخود (بەختی کوێر) لە سینەمای کیشڵوڤسکیدا هەمیشە کارەکتەرەکان بە جێگەیەک دەگەن کە بە خۆیان دەڵێن ”لەمە خراپتر ڕوو نادات.” بەڵام هەر زوو لەوە تێ دەگەن کە خراپتر لەوەش بوونی هەیە و هەمیشە ئەگەری ڕوودانی هەیە. زۆربەی جار ئەوە ڕوو دەدات کە پێشبینیمان نەکردووە ڕێک وەک ڕووداوی لەدەستدانی دایکی و باوکی لە ژیانی خۆیدا.\nلە کۆتاییەکانی کارکردنیدا کیشلۆڤسکی سەرنجی زۆر دەخاتە سەر کارەکتەرەکانی نەک چیرۆک، بەو مانایەی بە زۆری کارەکتەرەکانمان لا دەمینێتەوە، بەڵام هاوشێوەی کارەکتەرە هۆڵیودییەکان نا کە هەمیشە کێشەیەک چارەسەر دەکەن، یاخود گەر بڵێین سیستمی باوی هۆڵیود بەم کڵێشەیە ئیش دەکات کە بریتییە لە ”نەزم ئارامی سەرەتا، نائارامی و پشێوی، لە دواجاردا گەڕانەوەی نەزم.” بە جۆرێک هیچ ڕێگەچارەیەک نییە جگە لە گەڕاندنەوەی نەزم و ڕێکی و ئارامی. لەم ڕێگەیەشەوە بەر کارەکتەرێکی بەهێز دەکەوین، کە هیچ شتێک ناتوانێت بیوەستێنێت و هەموو لەمپەرەکان تێدەپەڕێنێت. ئەمە ڕێک پێچەوانەی کارەکتەرەکانی کیشلۆڤسکین کە کێشەکانیان تەواو واقعین و بە زۆری تێک دەشکێن و تەنیا دەمێننەوە. کە لە ڕاستیدا یەکەمیان تەواو کارەکتەریکی ئایدۆلوژییە و زیاتر لە خەون و خەیاڵەوە نزیکە و دووەمیان ڕەنگە لە ئەزموونی هەریەکێکماندا هەبێت.\nهاوشێوەیەکی زۆر لە نێوان دونیابینی کامۆ و کیشڵوڤسکیدا هەیە، هەردووکیان مامەڵەیان لەگەڵ پوچی و ئەفسوردەگی دونیادایە، بەڵام کامۆ بە پێنووسەکەی دەینووسی و کیشلۆڤسکیش لە ڕێگەی کامێراکەیەوە. پرسیاری هەرە گرنگ لای کامۆ پرسی خۆکوشتنە. ئایا خۆکوشتن ڕەوایە؟ ئەو دەلێت ئەگەرچی ئێمە دەزانین دونیا پووچە، بەڵام بە هەموو جۆرێک خۆکوشتن رەت دەکاتەوە، دەڵێت دەبێت لە ناو ئەم پوچییەدا مانایەک دروست بکەین یاخود بدۆزینەوە. کارەکتەرەکانی کیشلۆڤسکی لەڕاستیدا ئەم مانایەی کە کامۆ داوای دەکات دروستی ناکەن، بەڵکو کیشڵوڤسکی بە جۆرێک لە جۆرەکان پرسیارەکە ئاوا لێ دەکات: ئێمە کە دەزانین دونیا پووچ و بێئامانجە، هەوڵدانەکانمان کە دەکرێت بە تەنیا ئەگەرێکی وەک نەگەشتنمان بە شەمەندەفەرێک، یاخود ڕووداوی پێکدادانی دوو ماشێن، یاخود بە خیانەتێک هەموو شتێک تێکوپێک بچێت، ئاخۆ خۆماندووکردنی ئینسان لەم پێناوەدا پوچ و بێمانا نییە؟ لێرەدا ئەم تێگەیشتنە لە کیشڵوڤسکی، بە مانای پاسیڤبوون نایەت بەڵکو بەو مانایە دێت کە هەمیشە ئەگەرێک هەیە و وەک درز و بۆشاییەک دەمێنیتە، ئێمە هەرگیز چاوەڕوانیمان بۆی نەبووە. هەر وەک لە فیلمەکانیدا گەرچی کارەکتەرەکان لەم پێناوەدا تێدەکۆشن بەڵام ئەوان تێکدەشکێن و سەرەنجام بە دەروونێکی ئاڵۆزەوە بە تەنیا دەمێننەوە. مەرگی هەردووکیان لە تەمەنێکی کەمدا پشتڕاستی ئەو پووچییە دەکاتەوە کە مامەڵەیان لەگەڵی دەکرد.\nهاوشێوەیەکی زۆر لە نێوان دونیابینی کامۆ و کیشڵوڤسکیدا هەیە، هەردووکیان مامەڵەیان لەگەڵ پوچی و ئەفسوردەگی دونیادایە، بەڵام کامۆ بە پێنووسەکەی دەینووسی و کیشلۆڤسکیش لە ڕێگەی کامێراکەیەوە\nکیشلۆڤسکی یەکێک بوو لەو دەرهێنەرانەی لەگەڵ هەر کارێکی نوێدا کە بە ئەنجامی دەگەیاند، هەنگاوێک زیاتر دەچووە پێشەوە. لە کاتی دروستکردنی سێینەی (شین، سپی، سوور) لە دەرەوەی پۆڵەندا کە لە درووشمی شوڕشی خوێندکارانی ٦٨ی فەرەنساوە وەری گرتبوو کە دروشمەکە دەڵیت (ئازادی، یەکسانی، هاوڕێیەتی) گەشتە ئاستێکی بەرز لە دونیای فیلمسازیدا. ئەو دەربارەی دونیایەک فیلمی دروست دەکرد کە زۆر باشی دەناسی و بە باشی لێی تێگەشتبوو. هەر بۆیە بەر هەر شتێک دەکەوین لە ناو فیلمەکانیدا، دەرهاویشتەی ئەو دونیایەیە کە خۆی درکی کردبوو. هەم وەک ئەزموون هەم وەک بیرکردنەوە.\nئەگەر باس لە کیشلۆڤسکی بکەین ناکرێت نەڕوانینە کارە گرنگەکانی ئاوازدانەری فیلمەکانی”zbigniew preisner” کە یارمەتیدەرێکی گەورەی سینەماکەی ئەو بوون، هەم لە ئەفراندنی فەزایەکی تایبەتیی وێنەیی و هەم قوڵبوونەوەی ئەو ئازارانەی لە ناو فیلمەکانیدا نیشانی دەداین. میوزیک لە کارەکانیدا بەشێکی سەرەکییە لەو خەلاقیەتەی کیشلۆڤسکی، واتە میوزیک بەشێکە لە کارەکتەرسازی و بەشێکە لە چیرۆک و گێڕانەوەکەی، کە ئەم ئاوازدانەرە هاوشێوەی”ennio morricone” بۆ سێرجیۆ لیۆنە، هەروەها هاوشێوەی ”johan townwr Williams” بۆ سپیلنبرگ. کیشڵوڤسکی زیاتر لە فیلمسازێک بوو، بەڵکو فەیلەسوفێک بوو کە مامەڵەی لەگەڵ کێشەکانی مرۆڤی مۆدێڕندا دەکرد کە بە شێوەیەکی تەواو هونەرییانە گوزارشتی لێ دەکردن.\nئەوەی وەک ئازارێکی گەورە بۆ بینەرەکانی مایەوە ئەوە بوو لە لوتکەی کاری فیلمسازی خۆیدا بڕیاری دەستهەڵگرتنی لە کاری فیلمسازیدا، هەرچەندە دوای بڕیارەکەشی ویستی ئەوەی هەبوو کار لە (کۆمیدیای)ی ”دانتێ”دا بکات و سێینەیەکی دیکە دروست بکات. بەڵام مەرگ ڕێگەی نەدا و ئەو کارەی هەر وا بە ناتەواوی مایەوە.\nلێرەدا بە پێویستی دەزانم بە دێڕێکی خۆی بابەتەکە بە کۆتا بهێنم کە لە چاوپێکەوتنێکیدا دەڵێت ”لە کاتی کارکردنم لە فیلمی ”سەرە قسەکەرەکان”دا دوو پرسیارم لە خەڵک کرد، تۆ کێیت؟ چیت دەوێت؟ دواتر هەمان ئەم دوو پرسیارەم لە خۆم کردەوە، بەڵام لەڕاستیدا خۆم نە دەزانم کێم، نە دەزانم چیم دەوێت.”\nسوودم لەم سەرچاوانە بینیوە.\n٤_ لە سفرەوە تا سینەما.


سوباهی هەلبژاردنێن پێشوەخت دێ ل بڕیتانیا هێنە ئەنجامدان - پرس بادینی\nHome جیهان سڵایدشۆو هەواڵ سوباهی هەلبژاردنێن پێشوەخت دێ ل بڕیتانیا هێنە ئەنجامدان\nسوباهی هەلبژاردنێن پێشوەخت دێ ل بڕیتانیا هێنە ئەنجامدان\nپرس بادینی 5:50:00 PM جیهان, سڵایدشۆو, هەواڵ,\nبڕیارە سوباهی هەلبژاردنێن پێشوەخت ل بڕیتانیا بهێنە ئەنجامدان، و هەموو پارت و لایەن دهەڤڕكیێ دانە .\nبڕیارە سوباهی ڕۆژا پێنچشەمبی، هەلبژاردنێن پێشوەخت ل بڕیتانیا بهێنە ئەنجامدان، و هەموو لایەنێن سیاسی ب دروشمێن جودا بەشدارن، و پارتا بۆریس جۆنسن ب درۆشمێ چوونە ژدەرڤەیا وەڵاتێ وان ژ ئێكەتیا ئەورۆپا بەشداربوویە، و هەڤڕكیێ دكەن .\nبۆریس جۆنسن سەرۆكێ پارتا پارێزگاران و سەرۆكێ دەست ژكاركێشایێ بڕیتانیا، بو هەلبژاردنێن سوباهی، درۆشمێ چوونە ژدەرڤەیا ئێكەتیا ئەوڕۆپا بلندكریە، و سوز دایە لایەنگرێن خۆ، بەریا 31ێ كانوونا دووێ یا ساڵا بهێت ژ ئێكەتیا ئەوڕۆپا بهێنە دەرڤە .\nلدویڤ چەندین ڕاپرسیان ل بڕیتانیا، پارتا جۆنسنی دێ 42% یا دەنگان بدەست ڤە ئینیت، و پارتا كار یا بڕیتانیا دێ 36% یا دەنگان بدەست ڤە ئینن .\nجۆنسن دبێژیت، ئەگەر پارتا وی دەنگێن پێدڤی بدەست نەئینیت، چوونە دەرڤە یا بڕیتانیا ژ ئێكەتیا ئەوڕۆپا یا بزەحمەتە .\nهەروەسا جێمی كوربین سەرۆكێ پارتا كار یا بڕیتانیا ڕاگەهاندیە، دێ چاكسازیێن بنەرەتی ب ڕێكا گهوڕینا ڕێككەفتنا دناڤبەرا بڕیتانیا و ئێكەتیا ئەوڕۆپا ئەنجامدەين .\nژمارەیا كورسیێن پەڕلەمانێ بڕیتانیا 650 كورسینە، پارتا پارێزگاران ب سەرۆكایەتیا بۆریس جۆنسن و پارتا كار یا بڕیتانیا ب سەرۆكایەتیا جێمی كۆربین، سەرەكیترین هەڤڕكێن هەڤ دوونە دهەلبژاردنێن سوباهی دا .\nBy پرس بادینی at 5:50:00 PM


ڕۆحانی: بەیتوولموقەددەس بە کایەی سیاسی لە موسڵمانان جیا ناکرێتەوە - SAHAR KURDISH (Sorani)\nڕۆحانی: بەیتوولموقەددەس بە کایەی سیاسی لە موسڵمانان جیا ناکرێتەوە\nئادار 16, 2018 19:14 Asia/Tehran\nسەرۆک کۆماری ئێرانی ئیسلامی ڕایگەیاند: مزگەوتی ئەقساو بەیتوولموقەددەس جێگای ڕێزی تەواوی موسڵمانانەو ئەم سەرزەوینە پیرۆزە بە کایەی سیاسی لە حەشیمەتێکی یەک ملیاردو 500 ملوێنیی موسڵمانانی جیهان دابڕ ناکرێت.\nحەسەن ڕۆحانی سەرۆک کۆماری ئێرانی ئیسلامی ڕۆژی چوارشەممە لە کۆبوونەوەی کۆڕی دەوڵەت تیشکی خستەسەر بەرخۆدانی جەماوەری فەلەستین و وتیشی: ڕژێمی زایونی بەردەوام بەدووی دەست درێژکاری و کوشت و بڕی خەڵکی بێ دەرەتان بووەو لەشکریانی ئەم ڕژێمە لە ڕۆژی نەهامەتیش دا گەلی چەوساوەو بیرئازادی فەلەستینیان لە خاک و خوێن دا گەوزاندو دەیان کەسیان شەهیدو هەزاران کەسیشیان بریندار کرد.\nسەرۆک کۆماری ئێرانی ئیسلامی وێڕای داخ و مەخابن دەربڕین لە بەر بێ دەنگە لێکردنی هێندێک لە وڵاتانی عەرەبی و ئیسلامی لە هەمبەر دڕندەکاریی زایونییەکان وتیشی: گەلی فەلەستین لەپێناوی نیشتیمانی خۆیاندا بەشەڕ دێن و جێگای مەخابنە کە بڕێک لە وڵاتانی ڕۆژئاوا ڕستەی بەرەڤانیی ڕەوا بۆ دڕندەکارییەکانی ڕژێمی زایونی بەکار دێنن.\nسەرۆکی هێزی بەڕێوەبەرایەتیی ئێران وێڕای ئاماژە کردن بە بەرخۆدانی جەماوەری فەلەستین ڕاشکاوانە وتی: موسڵمانانی جیهان لە بەرامبەر دڕندەکاریی ڕژێمی زایونی ، بێجگە لە پاراستنی یەکگرتوویی و یارمەتی دانی جەماوەری فەلەستین لە ئاراستەی ڕزگار کردنی نیشتیمانەکەیان هیچ ڕێگایەکی دیکەیان نییە.\nسەرۆک کۆماری ئێرانی ئیسلامی بە دەربڕینی ئەمەی کە کۆماری ئیسلامیی ئێران بەردەوام بەرگریی لە مافی جەماوەری فەلەستین کردووە، وتیشی: ئێران بەردەوام لە بەرامبەر دەست درێژکاران و ستەمکاراندا ڕاوەستاوەو دیارە سەرکەوتنی یەکجاریش هەر بۆ چەوساوەو فەلەستینییەکان دەبێت.\nناوبراو هەروەها وێڕای ئاماژە کردن بە کشانەوەی ئەمریکا لە ڕێککەوتنی ناڤۆکی وتیشی: لە پرسی ناڤۆکی دا ، کۆمەڵێک لایان وایە بە گوشارو بایکۆت و هەڕەشەو تەنانەت پیشاندانی نیشانەکانی شەڕ، دەتوانن گەلی ئێران بەچۆک دا بێنن، بەڵام بەرخۆدان و خۆڕاگریی گەلی ئێران بەباشی ئەوەی دەرخست کە وەها بۆچوونێک هەڵەو نادروستە.\nسەرۆک کۆماری ئێرانی ئیسلامی پێی داگرت: بیروڕای گشتی و وڵاتانی جیهان یەک و دوو ڕژێمی چکۆلەی کۆنەپەرستی ناوچەکەو ڕژێمی داگیرکەری زایونی نەبێت، هیچیان لەگەڵ ئەمریکادا نین و ئەمڕۆ واشێنگتۆن لە جێگای تۆمەتبار ڕاوەستاوە.


چاوپێكه‌وتنی به‌رنامه‌ی (خۆرنشین)ی که‌ناڵی KNN لەگەڵ به‌ڕێز ( د. دڵشاد مسته‌فا ) سه‌رۆكی به‌شی فیلمسازی ده‌رباره‌ی بایەخی خوێندنی ئەکادیمیایی فیلمسازی لەسەر هونەرمەندانی بواری سینەما - College of Fine Arts\nچاوپێكه‌وتنی به‌رنامه‌ی (خۆرنشین)ی که‌ناڵی KNN لەگەڵ به‌ڕێز ( د. دڵشاد مسته‌فا ) سه‌رۆكی به‌شی فیلمسازی ده‌رباره‌ی بایەخی خوێندنی ئەکادیمیایی فیلمسازی لەسەر هونەرمەندانی بواری سینەما\nposted Oct 9, 2016, 9:29 AM by sam fatah [ updated Oct 9, 2016, 9:30 AM ]\nInterview with Dr. ( Dilshad Mustafa ), Head of Filmmaking Department at the college of Fine Arts in a Program at KNN TV Channel called ( Khornshin ) about Impact of study at Filmmaking Department on the Filmmakers\nچاوپێكه‌وتنی به‌رنامه‌ی (خۆرنشین)ی که‌ناڵی KNN لەگەڵ به‌ڕێز ( د. دڵشاد مسته‌فا ) سه‌رۆكی به‌شی فیلمسازی له كۆلێجی هونه‌ره‌جوانه‌كانی زانكۆی سلێمانی ده‌رباره‌ی بایەخی خوێندنی ئەکادیمیایی فیلمسازی لەسەر هونەرمەندانی بواری سینەما .\nبایەخی خوێندنی ئەکادیمیایی سینەما لەسەر هونەرمەندانی بواری سینەما-1.m4v


بەرین بوونەوەی شەڕ لە کوردستان و وەشاندنی زەبری گورچووبڕ لە سوپا/سەوڵاوا | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران بەرین بوونەوەی شەڕ لە کوردستان و وەشاندنی زەبری گورچووبڕ لە سوپا/سەوڵاوا\nبەرین بوونەوەی شەڕ لە کوردستان و وەشاندنی زەبری گورچووبڕ لە سوپا/سەوڵاوا\nڕۆژی کورد: لە ئەنجامی هێرشی تیرۆریستانی سپای جەهل و نەزانی لە ناوچەی سەوڵاوا بۆ سەر پێشمەرگەکانی حیزبی دیمۆکرات، ژمارەیەک لە بەکرێگیراوانی رژیمی کۆنەپەرستیی تاران کوژران و بریندار بوون.\nبەپێی هەواڵی گەیشتوو بە ناوەندی ڕۆژی کورد، کات ژمێر ١:٣٠ سەر لەبەیانیی ئەمڕۆ شەممە تیمێکی پێشمەرگەکانی حیزبی دێمۆکرات لە سەوڵاوا بەرپەرچی هێرشێکی سوپای تیرۆریستیی پاسدارانیان دایەوەو لە ئەنجامدا شەڕ و تێکهەڵچوونێکی قورس هاتە ئاراوە.کە تا کات ژمێر ٥ی سەرلە بەیانی خایاندووە.\nهێرشی هێزەکانی سوپای پاسداران هاوکات بوو لەگەڵ کاتۆشا، تۆپ و خومپارە باران کردنی شوینی مانەوە و سەنگەری پێشمەرگەکان و هەتا کاتی بڵاو بوونەویە ئەم هەواڵە، هێزەکانی سپای ڕژیم کوێستانەکانی کۆساڵانیان داوەتە بەر ئاگری تۆپ و کاتیۆشا.\nزانیارییەکان باس لە کوژران و بریندار بوونی لانیکەم ١٠ ئەندامی سوپای تیرۆریستیی پاسداران لە ئەنجامی تێکهەڵچوونەکانی ناوچەی سوڵاوادا دەکەن.\nدەگوترێ ئەمڕۆ بەیانی نزیک بە ١٠٠ ماشێن هێزی سپای پاسداران چۆتە گوندەکانی دەگاگا و کۆساڵان و دوای چوونیشیان سەرەتا دەستیان کردووە بە ئاگرتێبەردان لە کوێستان و لێڕەوارەکانی کۆساڵان کە تا ئێستاش ئاگر بەردەوامە.\nماڵپەڕی کوردپرێسی سەر بە وەزارەتی ئیتلاعاتی ڕژیمی تیرۆریستیی ئیسلامیش هەواڵی تێکهەڵچوونەکانی ئەمڕتۆ شەممەی پشتڕاست کردۆتەوە.\nماڵپەڕی فەرمیی حیزبی دیمۆکراتی کوردستانی ئێران لە هەواڵێکدا بڵاوی کردەوە کە پێشمەرگەیەکی ئەو حیزبە و خەڵکی ئاوایی نیەر لە ناوچەی ژاوەرۆی سنە بەناوی “شۆڕش مینبەری” لە ئەنجامی ئەو تێکهەڵچوونەدا شەهید بووە\nسەرچاوەکان باس لەوە دەکەن، هێزیکی زۆری نیزامی کە زیاتر لە ١٠٠ دەزگا ماشین و زرێپۆش دەبن بەرەو گوندی دەگاگا لە ناوچەی هەورامان خزێندراون بە هەزاران بەکرێگیراو وتیرۆریست لە دەوروبەری گوندەکە مۆڵ دراون.\nحیزبی دیمۆکرات بە فەرمی هەواڵی تیکهەڵچوونی هێزەکانی پێشمەرگەی لەگەڵ تیرۆریستانی سوپای جەهل و نەزانین پشتڕاست کردۆتەوە و چەند وێنەیەکی لە تۆپ و خومپارە بارانکردنی ناوچەکانی شەریشی بڵاو کردۆتەوە.\nپێشمەرگەکانی حیزبی دێمۆکرات ڕۆژی ڕابردووش لە ناوچەی بێنگوینی ناوچەی مەنگوڕایەتیی مهاباد لەگەڵ نوینەرانی جەهل و نەزانین تووشی تێکهەڵچوون بوون و لە ئەنجامدا ٤ تیرۆریستی سوپای پاسداران بە کوشت چوون و تیرۆریستێکیش لەلایەن پێشمەرگەکانەوە بەدیل گیراوە.\nسەرچاوەیەک لە مەهاباد شوناسی ئەو بەکرێگیراوە بریندارەی سلێمان نەوزەری ڕاگەیاندووە کە لە یەکەم تەقەی هێزەکانی پێشمەرگەدا پێکراوەو بریندار بووە.\nحیزبی دیمۆکرات ڕایگەیاندووە حوزووری پێشمەرگەکانی خۆی لە کوردستاندا بەرین‌تر دەکاتەوە، لە یەک حەوتووی ڕابردوودا لە شارەکانی شنۆ، پیرانشار، مهاباد، سەردەشت و سەوڵاوا هێزەکانی پێشمەرگە لەگەڵ هیزە تیرۆریستییەکانی سوپای پاسداراندا تووشی تێکهەڵچوونی خوێناوی هاتوون.\nبابەتی پێشووناوەندی هەواڵدەریی ڕۆژی کورد، هێرشی تیرۆریستی بۆ سەر تۆڕی میدیایی ڕووداوی مەحکووم کرد\nبابەتی دواتریەکێتی نیشتمانی: لە کۆبوونەوەی ئەمڕۆماندا هەڵسەنگاندن بۆ دۆخی سنوورەكانی هەرێمی كوردستان


https://1baiser.com ڕیفراندۆم لە نێوان خواستی سەربەخۆیی و ئیدارەدانی قەیراندا |\nHome بیروڕا ڕیفراندۆم لە نێوان خواستی سەربەخۆیی و ئیدارەدانی قەیراندا\nبابه‌تێكى گرنگى وه‌ك ڕیفراندۆم كه هه‌نگاوێكى بنه‌ڕه‌تى و گه‌وره‌یه به‌ره‌و هێنانه‌دى خه‌ونێكى مێژوویى مه‌زنى هه‌موو كوردێك، به تایبه‌تییش له ئه‌م دۆخه هه‌ستیاره مێژووییه‌ى كه ئێستا له ڕۆژهه‌ڵاتى ناوه‌ڕاستدا له ئارادایه، كه قۆناغى بنیاتنانه‌وه‌ى سه‌رله‌نوێى ناوچه‌كه‌یه و جارێكى تر چاوخشاندنه‌وه‌یه به سنووره جوگرافییه‌كانى وڵاتانى ناوچه‌كه له دواى ڕێكه‌وتننامه‌ى سایكس بیكۆ و له ئێستاشدا قۆناغى دواى شه‌ڕى داعشى و بانگه‌شه‌ى هه‌ندێك كه‌سایه‌تى و ناوه‌ندى نێوده‌وڵه‌تییه بۆ دابه‌شكردنى عێراق بۆ سێ ناوچه، هه‌موو ئه‌م پێشهاته و گۆڕانكارییانه گرنگى و ستراتیجییه‌تى ڕیفراندۆم و سه‌ربه‌خۆیى ده‌رده‌خه‌ن.\nبه‌شێكى زۆر له سیاسه‌تمه‌دار و ڕووناكبیر و میدیاكاره به‌ناوبانگه‌كان و هه‌ندێك توێژه‌رى به‌ناوبانگى نێوده‌وڵه‌تییش جه‌خت له‌سه‌ر گرنگیى ئه‌م دۆزه ده‌كه‌نه‌وه و داوا ده‌كه‌ن هه‌روا به شێوه‌یه‌كى ساده و بێبایه‌خ سه‌یرى نه‌كرێت و نه‌كرێته قوربانى ململانێ سیاسییه ته‌قلیدییه‌كانى نێوان هێزه سیاسییه‌كان له هه‌رێمى كوردستاندا، به‌ڵكو له لایه‌ك پێویستی به پلانى ستراتیجى هه‌یه، له لایه‌كى تریشه‌وه پێویستى به كۆده‌نگیى نیشتیمانیى هه‌یه، به‌ڵام ئه‌وه‌ى ئێستا له هه‌رێمى كوردستاندا ده‌بینرێت نه كۆده‌نگى نیشتیمانى له‌سه‌ره، نه پلانێكى ستراتیجیى هه‌یه، هه‌تا به‌و پێیه گه‌ل و پارته سیاسییه‌كان و ڕێكخراوه‌كانى كۆمه‌ڵگه‌ى مه‌ده‌نى هه‌نگاوى له‌سه‌ر بنێن. به هۆى نه‌بوونى ئه‌م نه‌خشه‌ڕێگایه‌شه‌وه گومان و دوودڵییه‌كى زۆر له لایه‌ن چینوتوێژه‌كان و هه‌ندێك له پارته سیاسییه‌كان و ڕووناكبیره‌كان درووست بووه، ئه‌و گومانه‌ش له‌وه‌وه سه‌رچاوه‌ى گرتووه كه هێزێگ هه‌یه له كوردستاندا بڕیارێكى داوه و كاك مه‌سعودیش ده‌ڵێت ئه‌گه‌ر ته‌نها خۆم چووبم بۆ سه‌ر سندووقى ده‌نگدان ئه‌و بڕیاره جێبه‌جێ ده‌كه‌م، زۆربه‌ى ڕووناكبیره‌كان و سیاسییه‌كان له ناوخۆ و ده‌ره‌وه، ئه‌وه‌ى له‌م بڕیاره به‌دى ده‌كه‌ن ئه‌وه‌یه كه به‌م شێوه‌یه ئه‌مه نه‌خشه‌ڕێگه نییه بۆ هێنانه‌دى خه‌ونه گه‌وره‌كه كه ده‌وڵه‌تى سه‌ربه‌خۆى كوردییه، به‌ڵكو بۆ ڕزگاركردنى پارتییه له ئه‌و قه‌یرانه گه‌وره‌یه‌ى كه ئێستا له ئاستى عێراق و كوردستان و ناوچه‌كه تێى كه‌وتووه و ده‌یه‌وێت ڕیفراندۆم بیگه‌یه‌نێته كه‌نارى ڕزگاربوون و له چۆنێتیى ئه‌و قه‌یرانه گه‌ورانه‌ى كه ئێستا هاووڵاتییان له هه‌رێمدا به ده‌ستییه‌وه ده‌ناڵێنن له خراپیى بارى گوزه‌ران و خزمه‌تگوزارییه‌كانى هیچ چاره‌یه‌كى پێ نییه .\nڕه‌خنه و گله‌ییه‌كانى هێزه سیاسییه‌كان و جه‌ماوه‌ر و ڕوناكبیره‌كان له ڕووبه‌ڕووبوونه‌وه‌ى ڕیفراندۆمدا نییه و بڕوا ناكه‌م هیچ كوردێكیش به‌ره‌وڕووى ئه‌مه بێته‌وه، به‌ڵكو ئه‌وه‌ى كه هه‌یه خوێندنه‌وه‌ى بارودۆخى سیاسیى هه‌رێم و ئاستى بژێویى هاووڵاتییانه له دواى ئه‌نجامدانى ڕیفراندۆمه‌كه، چونكه هه‌تا ئێستا نه‌خشه و پلانێك نییه كه تیایدا ئێمه له هه‌رێمى كوردستان له دواى ڕیفراندۆمه‌كه چى ده‌كه‌ین، به‌ره‌و كوێ هه‌نگاو ده‌نێین؟ په‌یوه‌ندییه‌كان له‌گه‌ڵ عێراقدا به كوێ ده‌گه‌ن؟ ئه‌و سیناریۆیانه چین كه ڕووبه‌ڕووى هه‌رێمى كوردستان ده‌بنه‌وه؟ ئه‌و پلانانه چین كه بۆ هه‌ر سیناریۆیه‌كى دایانده‌ڕێژن هه‌تا گه‌له‌كه‌مان تووشى قه‌یرانى قووڵتر و ناهه‌موارتر نه‌بێته‌وه؟\nله‌به‌ر ئه‌وه پێویست بوو سه‌رۆكایه‌تیى هه‌رێمى كوردستان به‌و پلانه‌وه داواى له پارته سیاسییه‌كان و هاووڵاتییان بكات كه به‌شداریى ڕیفراندۆم بكات نه‌ك به بڕیارێك له ده‌ره‌وه‌ى په‌رله‌مانى كوردستان و به ویست و ئیراده‌ى پارتێكى سیاسیى دیاریكراو.\nپرسیارى ڕووناكبیران و سیاسییه‌كان و هاووڵاتییانى هۆشیارى هه‌رێمى كوردستان بۆ دواى ڕیفراندۆمه، كه ئایا ئاڕاسته‌كه به‌ره‌و كوێیه؟\nئایا به‌ره‌و سه‌ربه‌خۆیى و گه‌شه‌پێدانى سیاسى و دیاریكردنى شووناسى سیاسیى تاكى كورده كه پێم وایه زۆرینه له‌گه‌ڵ ئه‌م ئاڕاسته‌یه‌دان، یان پارتى ئه‌مه به‌كار ده‌هێنێت بۆ درێژه‌دان به‌م دۆخه و زیاتر ده‌ستگرتن به‌سه‌ر سامان و ده‌رامه‌تى هه‌رێمى كوردستان به تایبه‌تى نه‌وت و گاز یان به‌كارهێنانیه‌تى وه‌ك كارتێكى فشار بۆ به‌هێزكردنه‌وه‌ى پێگه‌ى پارتى له به‌غدا، كه ئێستا له دۆخێكى لاوازدایه، بۆ ئه‌م مه‌به‌سته‌ش له‌م ڕێگه‌یه‌وه ناهێڵێت كورد به‌شداریى هه‌ڵبژاردنى داهاتوو بكات له به‌غدا، له لایه‌كى تره‌وه به هۆى ئه‌و بارودۆخه‌ى كه له دواى ڕیفراندۆم درووست ده‌بێت، ڕێگه نادات هه‌ڵبژاردن له كوردستان ئه‌نجام بدرێت و چه‌ند ساڵێك دواى ده‌خات، چونكه ئه‌و سیاسه‌ته‌ى كه ئێستا پیاده‌ى ده‌كه‌ن پێویستى به‌وه هه‌یه ئه‌م دۆخه درێژه بكێشێ و بۆ ئه‌م مه‌به‌سته‌ش نابێت په‌رله‌مانێكى كارا له ئارادا بێت. هه‌موان هیواخوازن داخوازیى یه‌كه‌م بێنێته دى نه‌ك دووه‌م.


جاريَكي تريش دةربارةي دابةش كردني ساماني سروشتي لة سيستةمي فيدرِالَي دا\n(لة كاتيَكي بة سةرضوو)\nئة م كاتةي هيَشتا بينة و بةردة و ململانيَ لة سةر رةشنووسي دةستووري هةميشة يي لة نيَوان لا ية نة عة رة بية كان و كورد طةرم بوو نووسينيَكم لة سةر دا بةش كردني ساماني سروشتي لة ولآتة فيدرِالَية كان نووسي لة رووي ياساييةوة باسي ضة ندة دةست رؤيشتني حكومة تي هةريَمي فيدرِا لَيم كردبوو لة م ولآتانةي ثيَرِة وي سيستةمي فيدرِالَيةت دةكةن , بة لآم دياربوو لة دة ستووري دةرضووي ناو فرِني طةرم و ساردي دا نيشتنة كان ئةم كيَشة طرنطة كة كرؤكي كيَشة كاني ترة خرا ية ناو بةند يَكي تة م ومذا وي دةستوور تا دةنطي لة سةر بدريَ , لة م نووسينةي ئةم جارة م دا نامةويَ شتة كا ني نووسينة كةي ثيَشووم دووبارة بكةمةوة , ناشمة ويَ كاريطةريةكي (نيَطةتيظ) لة سةر خويَنةرا ن يان خةلَك دروست بكةم\nبؤئةوةي لة كاتي دةنط دا ن لة سةر دة ستوور بلَين نا ! ئة وة شم طويَ ليَ بووة لة سياسةت كردندا جياوازي هةية لة نيَوان ئةوةي دةتةويَ و ئةوةي لةم قؤناغة ريَي تيَ دةضيَ بة دةست بهيَنريَ , كة ريَز لةم بؤضوونة دةطرين دةبيَ شةرميش لةوة نةكةين لة رووي ياسايةوة داوي مافة كانمان بكةين وطةر غةدرمان ليَ كرا بزانين لة كويَ غة درمان ليَ كراوة لة كويَ لة هةنديَك لة مافة كانمان خؤش بووين يان هةولَ دراوة كلآو بخريَتة سة رمان .\nنامةويَ لة باسة كةم دوور بكةومةوة كة لة سةر ضؤنيةتي دا بة ش كردني ساماني سروشتية لة نيَوان حكومةتي فيدرِالَ و هةريَمي فيدرِا لَ لة ولآتاني ديموكراسي و فيدرِاليدا لة بةر ئةوةي ئةو هةريَمةي من ليَي دةذيم (ئةلبيَرتا) لة كةنةدا نةوتي يةكجار زؤرة و نة وتةكةش لة لايةن دةسةلآتي حكومةتي هةريَم بة ناو ديَت و حكومة تي هةريَم باج دةدا تة حكومةتي فيدرِالَ وةك هةموومان دةزانين لة م ماوةيةدا نرخي نةوت لة بازاردا بةرز بؤتةوة بة م بؤنةيةوة حكومةتي هةريَمي ئةلبيَرتا برِياري دا وة هةر كة سيَك دانيشتووي (ئةلبيَرتا) بيَت (400 ) دؤلار وةربطريَت , هةلَبةتة ئةم ثا رة يةش تةنيا دةدريَت بة دانيشتوا ني هة ريَمي ئةلبيَرتا برِيارةكةش لة لايةن سةرؤك وةزيراني هةريَمي (ئةلبيَرتا) (رؤلف كلاين ) دةرضووة و ثةيوةندي بة حكومةتي فيدرِالَ نية لة ( ئؤتاوة)ي ثايتةخت حكومةتي فيدرِالَلة م حالة تة كوردة ثة نا هةندةكاني (ئةلبيَرتا)ي بة ئة سلَ خةلَكي كوردستاني بة زؤر لكيَنراو بة عيَراق ثيَش سوود وةرطرتن لة نةوتي كةركوك سوود لة نة وتي ولآتيَك وةر دةطرن كة ثةنا هةندةن تيَبدا !


له ١٤ ئۆکتۆبەردا (خلوسی ئاکار) وەزیری بەرگری توركیا، ئەم نەخشەیەی له‌سه‌ر واڵه‌كه‌ی فه‌یسبوكی خۆی بڵاوكردوەتەوە و نوسیویەتی: "چاومان لەسەر خاکی کەس نییە، هەرکەسێکیش چاوی لەسەر خاکی ئێمە بێت چاوەكانی دەردەهێنین".\nگه‌رچی ئه‌م نه‌خشه‌یه، خه‌ون به هێنانه‌دی ئه‌و ده‌وڵه‌ت و نه‌ته‌وه یه‌كگرتووه وێناكراوه‌ی توركیا ده‌بینێت، به‌ڵام ئه‌م خه‌ونه (پان ناسیۆنالیستی)یه وه‌كو خه‌ونه‌كه‌ی سه‌دام بۆ دروستكردنی یه‌كێتی خاكی عه‌ره‌بیی كه له داگیركردنی كوێته‌وه ده‌ستیپێكرد، بووه هۆكارێك نه‌ك تانها بۆ دابه‌شبوونی جیهان به‌سه‌ر دژه جه‌نگ و به‌ره‌ی جه‌نگ، به‌ڵكو بووه هۆكاری دابه‌شبوونی سه‌روه‌ریی ده‌وڵه‌ت له‌ناوه‌وه و دروستكردنی یه‌كه‌م ناوچه‌ی ئارام بۆ هه‌رێمی كوردستان كه له مێژووی سیاسیی نه‌ته‌وه یه‌كگرتووه‌كاندا بێوێنه بوو.\nبه‌عسییه‌كان ده‌یانگوت ئێمه كێشه‌مان له‌گه‌ڵ كوردا نییه، به‌ڵكو كێشه‌مان له‌گه‌ڵ ده‌سته‌یه‌كی به‌كرێگیراودا هه‌یه. ئه‌ردۆگانییه‌كانیش ده‌ڵێن ئێمه كێشه‌مان له‌گه‌ڵ كوردا نییه، ئه‌وه نییه له توركیا له‌گه‌ڵماندا ده‌ژین، به‌ڵكو كێشه‌مان له‌گه‌ڵ تیرۆریستاندا هه‌یه.\nله ڕابردوودا ده‌وڵه‌تی به‌عس پرۆسه‌ی كوشتنی جه‌سته سیاسییه‌كه‌ی كوردی به‌ناوی (ئه‌نفال)ه‌وه پیاده‌كرد و ئه‌ردۆگانیزمیش له‌مڕۆدا به‌ناوی (فه‌تح)ه‌وه و به‌پاساوی پاكسازیی له تیرۆریستان، ده‌ستی كردووه به پیاده‌كردنی قۆناغی یه‌كه‌م له به‌دیهێنانی پرۆژه‌ی پاكتاوه ره‌گه‌زییه‌كه‌ی له كوردستانی رۆژئاوا.\nگه‌ر سوڵتانه‌كه‌ی ده‌وڵه‌تی توركیا له فه‌تحه‌كانی به‌رده‌وام بێت، ئه‌وا فه‌تحی دووهه‌می وه‌كو له نه‌خشه‌كه‌دا دیاره، له هه‌رێمی كوردستاندا ده‌بێت.


داوا ده‌كرێت گۆگڵ به توندی سزا بدرێت\n22/1/2019 - 19:28\nكۆمپانیای گۆگڵ زانیاری نادروست بڵاو ده‌كاته‌وه\nبه هۆی ناڕوونی  له جێبه‌جێكردنی كاره‌كانیدا ، دامه‌زراوه‌ی ته‌كنۆلۆژیا و زانیاری له وڵاتی فه‌ره‌نسا داوای كردووه كۆمپانیای گۆگڵ به بڕی 50 ملیۆن دۆلار سزا بدرێت .\nئه‌م دامه‌زراوه‌یه ئاشكرایده‌كات ، له‌به‌ر ئەوەی گۆگڵ نه‌یتوانیوه وه‌كو پێویست پارێزگاری له‌و زانیارییانه بكات كه له دامه‌زراوه فه‌رمییه‌كانی ئه‌ورووپادا هه‌ن، بۆیە داوامان كردووه كه سزایه‌كی 50 ملیۆن دۆلاری به‌سه‌ردا بسه‌پێنرێت.\nدامه‌زراوه‌ی ته‌كنۆلۆژیا و زانیاری كه یه‌كێكه له دامه‌زراوه نیشتمانییه‌كانی وڵاتی فه‌ره‌نسا ، ئاماژه‌ی به‌وه داوه كه كۆمپانیای گۆگڵ زانیاری نادروست بڵاو ده‌كاته‌وه و ناڕوونیه‌ك لە جێبه‌جێكردنی كاره‌كانیاندا دیاره.\nهه‌رچه‌نده بنكه‌ی سه‌ره‌كیی گۆگڵ له كیشوه‌ری ئه‌ورووپا ده‌كه‌وێـته وڵاتی ئێرلەندا، به‌ڵام وه‌كو پێویست وه‌ڵامدانه‌وه‌یه‌كی فه‌رمی له‌و بنكه‌یه نه‌دراوه‌ته‌وه ، هه‌ندێك له ماڵپه‌ڕه ئه‌ورووپیه‌كان نووسیویانه كه ئێرلەندا مافێكی ئه‌وتۆی نیه كه یاری به زانیارییه‌كان بكات و كاره سه‌ره‌كییه‌كان هه‌مووی له ئه‌مریكا ده‌كرێ .\nبه‌ڤیدیۆ.. چین ته‌لسكۆپه زه‌به‌لاحه‌كه‌ی به‌كار خست\nله جیاتی سه‌گه‌كان .. زینده‌ورێك ماده‌ی هۆشبه‌ر و مین ئاشكرا ده‌كات\nكاتژمێرێكی زیره‌ك له‌كاتی خه‌ودا ژیانت رزگار ده‌كات


دەنگدان لە ترسان و لە برسان – Esta News\nمانگی داهاتوو بۆ عێراقیەکان و هاوڵاتیانی هەرێمی کوردستان مانگێکی پڕ جووڵە دەبێت، تینی بانگەشەی هەڵبژاردن، بەڵێنی کاندیدەکان، رکابەری توندی حزبە سیاسیەکان بۆ گەیشتنە پەرلەمانی عێراق، لە هەڵواسینی پۆستەر و درووشمی کاندیدەکان، لە نێو ئەو رکابەریەدا دەنگدەری کوردستان بەسەر چەندین جۆر بیرکردنەوە دابەشبووە.\nئەوەی تا ئێستا زۆرینەیە بریتین لەو دەنگانەی کە بڕیاریان داوە بایکۆتی هەڵبژاردن بکەن، هەروەها نەچن بۆسەر سندوقەکانی دەنگدان، ئەویش بە هۆی بێ ئومێد بوونیان لە پرۆسەی سیاسی لە عێراق و تەنانەت هەرێمی کوردستانیش بە گشتی و پرۆسەی هەڵبژاردن بە تایبەتی.\nبەشێکی ئەو چین و توێژانەی کە بڕیاریان داوە دەنگ نەدەن دەزانن ئەگەر لە رابردوودا بایکۆتی پرۆسەی هەڵبژاردنیان کرد بێت هیچ لە هەڵوێستەکەی نەگۆڕدراوە. چونکە لایەنی دەستڕۆیشتوو دەنگی لە جیاتی ئەوان داوە، دەنگدانێک کە بە حەزی کاندیدەکانی دەسەڵات بووبێت.\nبۆیە لە ئێستادا کار لەسەر ئەو دەنگانە دەکرێت و هاندەدرێن کە بەشداری لە پرۆسەی هەڵبژاردن بکەن، ئەگەر هەر موکڕیشن لەسەر بایکۆت با بایکۆتی پڕۆسەکە نەکەن بگرە بایکۆتی ئەو هێز و لایەنانە بکەن کە لێیان ناڕازین، با بچن کارتی سپی بخەنە سندوقەکان، بەو کارەیان رێگردەبن لە دزی و تەزویری دەنگەکانیان.\nلە بەرامبەر ئەو چین و توێژانەی کە بڕیاری بایکۆتیان داوە، خەڵکانێک هەن خۆشیان بێت ترشیان بێت دەبێت دەنگ بدەن، وە دەبێت دەنگیش بە لایەنێکی دەسەڵات بدەن، ئەوەی جێگای هەڵوەستەیە ئەو توێژانە ئازادنین لە دەنگدان، بگرە لە ترسان و لە برسان دەبێت دەنگ بە یەکێک لە دوو لایەنی دەسەڵات بدەن.\nئەو جۆرە لە دەنگدەرە ترسێندراون کە ئەگەر دەنگ بەو لایەنە نەدەن لە پۆست و تەنانەت وەزیفەی سادەش جێگایان لەق دەبێت، گەنجە دانامەزرێت، بگرە لە کەرتی تایبەتیش دەرفەتی کاری پێنادرێت، دەترسێت دەنگ نەدات قووتی ژیانی خۆی و خێزانی ببڕدرێت، وەک جۆن بینرا لە خوولەکانی رابردوو هەرێمی کوردستان و حزبە دەسەڵاتدارەکان داهێنانیان کرد لە سزای سیاسی.\nفشارخستنە سەر دەنگدەر بەوەی دەبێت وێنەی کاتی دەنگدانی بگرێت، تەنیا لە هەرێمی کوردستان بوونی هەیە، چونکە بە پێی یاسا و رێسا نێودەوڵەتیەکان ئەوم جۆرە کارە زەوتکردنی ئازادی تاک وئازادی بیروڕایە.\nلەپاڵ ترساندن سیاسەتی برسیکردنیش هەیە، پەیرەوکردنی سیاسەتی برسیکردن لە هەرێمی کوردستان بۆ ئەوەیە هاوڵاتیان هەمیشە چاویان لە دەستی هێزەکانی دەسەڵات بێت بێت، هەر بۆیە بۆ دامەزراندنی کرێکارێک و ژینگەپارێزێکیش لە کەرتی بەناو تایبەت، دەبێت ئەو کەسە تەزکیەی بارەگا حزبیەکان بێنیت.\nلێرەدا دەپرسین ئایا دەنگدەر دەتوانێت رووبەڕووی سیاسەتی ترساندن بێتەوە؟ ئەو ترس و تۆقاندنە وەهمیە بێ کاریگەر بکات؟ کە لە رابردووشدا بەشێک لەو سڕە بەتاڵکراوە، بە تایبەت لەو خوولەی هەڵبژاردنی ئەنجوومەنی نوێنەرانی عێراق باس لە چاودێری زۆری بیانی دەکرێت، لەوانەیە ئاسان نەبێت وەک جاران حزبە دەسڕۆیشتووەکان چاو لە خەلکی سووربکەنەوە، لەسەر سندوقەکان مەیلی دەنگدانیان پێ بگۆڕن.\nخەڵک لە بەرامبەر چی دەنگیان پێبدات، لە چوار ساڵی رابردوو تا ئێستا تەنیا لە هەرێمی کوردستان دووسەد هەزار گەنج زانکۆی تەواوکردووەو دانەمەزراوە، بێ کارو کاسبی لە ماڵەکەی دانیشتووە یان بە یاریەکانی تۆرە کۆمەڵایەتیەکان خەریکە یان ئاڵودەی نێرگەلە بووە، بەشێکیشیان لەبەر ئەو بارودۆخەی سەرخۆی هەڵگرتووەو بە مەبەستی گەیشتن بە هەندەران مەترسیەکانی رێگای هات و نەهاتی هەڵبژاردووە.\nشایانی باسە چین و توێژی مووچەخۆران بە جۆرەها شێواز دزی لێکراوە، جارێک بە پاشەکەوت، دواتر بە ناوی خۆگونجاندنی مووچە، لە ئێستاشدا بەردەوامیدان بە پێنەدانی سەرمووچە و بەرزکردنەوەی پلەی وەزیفی. کە ئەمەشیان دزیەکی دیکەیە کەمترین باس وخواسی لەبارەیەوە کراوە.\nلە کۆتایدا دەڵێین ئەگەر ترس و برسیکردن نەبێت حزبەکانی دەسەڵات نیوەی ئەو دەنگانە ناهێنن کە لەهەر جارێک هێناویانە. ئاخر ئەگەر ترس و تۆقندن نەبێت خەلک چۆن دەنگ بە کاندیدێک دەدات کە لە بەغدا هەر خەریکی پڕکردنی گیرفانی خۆی بووبێت، خەمی خەڵکی نەکردبیتە خەمی خۆی.


2017-12-21 – basknet.org\nئەرشیفی ڕۆژانە: 2017-12-21\nئەو دێوە زمەی کە ناوی خۆی ناوە حکومەت تێکدەروئاژاوە گێرە نەک خۆپیشاندەران\nنەوزاد سەعید لە چەند ڕۆژی رابردوودا خۆپیشاندان لە سنوری سلیمانی دە ستی پێ کرده وە بۆ دەستەبەرکردنی ژیانێکی سەرە تایی …بەلام ئەوەی جێگەی قسە لەسەرکردنە بە یاننامەی ههردوو حیزبی پارتی و یەکیتی بوو کە خۆپیشانده‌رانی بە تێکدەر و ئاژاوە گێر ناوەزدەکردبوو. ئەوە ئێوە وحکومەتە تێکدەرو ئاژاوە گێرەکەتانە کە لە سالی …\nروسیا: ئامادەی هەموو ڕوبەڕوبونەوەیەکین دژی ئه‌مریكا\nشۆرش کەمال کرملین دوپاتیکردەوە ڕوسیا بەردەوام دەبێت لە ڕێوشوێنەکانی بەرگریکردن لەخۆی لەبەرامبەر هەر سزایەک کە لە لایەن ویلایەتە یەکگرتووەکانی ئەمریکاوە چاوەڕوانکراوبێت هەروەها راشیگەیاند، هەموو ئەو تۆمەتانەی ویلایەتە یەکگرتووەکان ڕتدەکەینەوە کە ڕوبەڕوی “مۆسکۆ” دەکرێنەوەو باس لە مافی مرۆڤ دەکات بەتایبەتی”تەتار – قەرەم” لە شێوەدورگەی ئۆکرانیا ئەنجام درابێ لە ساڵی 2014. “دیمتری …\nنه‌ته‌وه یه‌كگرتووه‌كان به زۆرینه‌ی ده‌نگ بڕیاره‌كه‌ی ترامپ سه‌باره‌ت به قودس ره‌تكرده‌وه\nشۆرش کەمال دۆناڵد ترامپی سەرۆکی ئەمریکا سەبارەت بە بڕیارەکەی بۆ ناسینی قودس وەک پایتەختی –ئیسرائیل- لە کۆشکی سپی و لە میانەی کۆبوونەوەی لەگەڵ تیمی حکومەت جەختی لەسەر وتەکانیکردەوەو ڕایگەیاند: ئەوانەی دژمان دەوەستنەوە ملیۆنەها دۆلاریان دەستدەکەوێت یان بە ملیار دۆلاریان دەستکەوتووە بەلام ئێستا لە دژمان دەوەستنەوە با ئەوان دەنگ لە دژمان …\nهەفتەی داهاتوو باران بارین دەست پێدەكاتەوە\nبەڕێوەبەرایەتی كەشناسی و بومەلەرزانی هەرێم ئاشكرایدەكات، هەفتەی داهاتوو شەپۆلێكی باران بارین روو لە هەرێمی كەردستان دەكات. لە راگەیەندراوێكدا كەشناسی هەرێم پێشبینی ئەوە دەكات، رۆژی شەممەی داهاتوو ئاسمان بە گشتی هەور دەبێت لەگەڵ نمە بارانێكی كەم لە ناوچە شاخاویەكانی باكووری هەرێم. ئاماژە بۆ ئەوەش دەكات، رۆژی یەك شەممە باران بارین …\nباسك نێت لە راگەیەندراوێكدا كۆمەڵێك مامۆستای ناڕازی ئاماژە بۆ ئەوە دەكەن، لەبەرئەوەی گەمارۆی ڕاگەیاندنمان لەسەرەو هێزە ئەمنییەكان ڕێگە نادەن لە هیچ شوێنێكی شاردا چەند مامۆستایەك پێكەوە گردببنەوەو دەستگیر دەكرێن ئەم بەیانە لە ڕێی تۆڕە كۆمەڵایەتیەكانەوە بڵاو دەكەینەوە. دەقی بەیانامەی مامۆستایانی ناڕازی بۆ ڕای گشتی لای هەمووان ئاشكرایە لە سەرەتای ساڵی …\nحزبی ئیسلامی عێراقی داوای چارەسەركردنی كێشەكانی نێوان هەرێم و بەغدا دەكات\nحزبی ئیسلامی عێراقی ئاشكرایدەكات، چارەسەرنەكردنی كێشەكانی هەرێم كاریگەری لەسەر سەرجەم پێكهاتەكان هەیە. حزبی ئیسلامی عێراقی لە راگەیەندراوێكدا ئاماژە بۆ ئەوە دەكات، بەهۆی نەبوونی خزمەتگوزاری و ناجێگیری دۆخی ئەمنی، لە ئێستادا ژمارەیەكی زۆری هاوڵاتیانی ئاوارەو پەنابەر لەهەرێمی كوردستان نیشتەجێن و ناتوانن بگەڕێنەوە سەر ماڵ و حاڵی خۆیان. ئاشكراشیدەكات، بەردەوام بوونی ئەو …


كۆماری ئیسلامی هۆكاری كوشتار له جاده‌كانی ئێران\nمارس 26, 2022 16\nته‌یموور حوسێنی؛ جێگری سه‌رۆكی پۆلیسی راهوه‌ر وتویه‌تی كه له سه‌ره‌تای به‌كرده‌وه ده‌رهێنانی گه‌ڵاڵه‌ی نه‌ورۆزی له ٢٦ی مانگی ڕه‌شه‌ممه‌ی ساڵی ڕابردوو تا ئێستا كه ئه‌كاته ٨ رۆژ؛ ٣٢٢ كه‌س له ته‌سادووفاتی رێگاكانی نێوان شه‌هری؛ گیانی خۆیان له‌ده‌ستداوه.\nرێگاوبانه‌كانی ئێران له خه‌رابترین رێگاوبانه‌كانی جیهانن و بوونه‌ته قه‌تڵگای هاوڵاتییان. ئاماره‌كان له كووژرانی ٢٠ هه‌زار كه‌س له ساڵی ڕابردوو و ٣٢٢ كه‌س له ٨ رۆژی ڕابردوو له جاده‌كانی ئێران ده‌دوێن و زۆر زیاتر له‌مه‌ش بریندار هه‌ن.\nرێگاوبانه‌كانی باریك و پڕ له ده‌سته‌نداز؛ ئۆتۆمۆبیله كۆنه‌كان و نا ستاندارد بۆ رانه‌نده‌گی؛ شۆفیری ناشاره‌زا و ماندوو و یا رانه‌نده‌گی له‌ژێر كاریگه‌ری ئه‌ڵكۆڵ و ماده هۆشبه‌ره‌كان و نه‌بوونی تابلۆی پێویست؛ نه‌بوونی كۆنترۆڵی سورعه‌ت ئه‌مانه له هۆكاره‌كانی ته‌سادوفاتی كوشه‌نده و كاره‌ساتبار له جاده‌كانی ئێرانن. رێگاوبانه‌كان له ناوچه په‌راوێز خراوه‌كان له كوردستان؛ لۆرستان؛ كرماشان؛ ئیلام؛ سیستان و به‌لوچستان؛ رێگاوبانه‌كانی ئاواییه‌كان زۆر نائه‌منترن و ڕاده‌ی ته‌سادووفه‌كانیش زۆرتره.\nنه‌بوونی سه‌رمایه‌گووزاری له پێكهێنانی شبه‌كه‌كانی رێگای مۆدێرن و سالم؛ نه‌بوونی كه‌ره‌سته‌ی گواستنه‌وه وه‌ك قه‌تار؛ نه‌بوونی سیستمی هه‌وایی هه‌رزان؛ قه‌تاره ژێرزه‌وییه‌كان له شاره گه‌وره‌كان و زۆری ئۆتۆمۆبیله كۆنه‌كان له رێگاوبانه‌كانی بچوك؛ ڕاده‌ی كاره‌ساتی تاڵیان زۆرتر كردووه.\nبه پێی راپۆرتی رێكخراوی بێهداشتی جیهانی؛ ئێران به به‌راوردی نرخی ٥/٢٠ مه‌رگ له هه‌ر ١٠٠٠٠٠ كه‌س له پله‌ی١١٣ له نێوان ١٧٥ وڵاتی دونیادا داندراوه. خه‌ساره‌كانی پێكهاتوو له ته‌سادووفاتی رێگاكان له ئێرانیش؛ یه‌كێك له ٥ هۆكاری به‌رچاوی مه‌رگ؛ به‌ئه‌ژمار دێت.\nچاوخشاندنێك به‌سه‌ر ئاماره‌كانی پزشكی قانوونی ئێران نیشانی ده‌دات كه زۆرترین ئاماری كوژراوه‌كانی ته‌سادووفاتی رانه‌نده‌گی؛ پێاوانی خێزاندار له مه‌ودای ته‌مه‌نی ٣٠ تا ٥٠ ساڵن. هۆكاری مردنی زۆرتری كووژراوه‌كان زه‌ربه به سه‌ریان بووه و نزیكه‌ی نیوه‌ی ئه‌وان له شوێنی ته‌سادووفه‌كه گیانیان له‌ده‌ست ده‌ده‌ن. له‌م راپۆرته‌دا هاتووه كه موسافرانی ئۆتۆمۆبیله سه‌وارییه‌كان له كاتی ته‌سادوفدا زۆرتر له ئه‌گه‌ری مردندان. به‌رپرسانی ئینتزامی ئێران زۆرجار هه‌وڵیان داوه كه قورسایی به‌رپرسایه‌تی ته‌سادووفاتی رانه‌نده‌گی؛ بخه‌نه سه‌رشانی هه‌ڵه‌ی ئینسانی شۆفیرانی لاو و بێ ئه‌زموون و نائاشنا به شۆفیری؛ به‌ڵام به چاوخشاندنێك به ئاماری پزشكی قانوونی له ١٠ ساڵی ڕابردوودا؛ ده‌بینین كه قوربانییانی كارساته جاده‌ییه‌كان كه‌سانی میان ساڵ و خێزاندارن و هه‌ندێك له‌م ته‌سادووفاته له نزیك به ٣٥٠٠ شوێنی تایبه‌ت له جاده‌كاندا ڕووده‌ده‌ن. به‌ركه‌وتنی سه‌ر كه ببێته هۆی مردن له ته‌سادووفاتی رانه‌نده‌گی؛ زۆرتر به هۆی نه‌به‌ستنی كه‌مه‌ربه‌ندی ئیمه‌نی یا دروست كار نه‌كردنی و یا له كیسه‌كانی هه‌وای ئۆتۆمۆبیله‌كاندا ڕووده‌دات.\nئۆتۆمۆبیلی پراید به‌رهه‌می شیركه‌تی سایپا له‌م رووه‌وه ئه‌من نییه. جێگری پۆلیسی رێگاكانی ناجا له ساڵی ١٣٩٧ به ئاماژه به ڕۆڵی ئه‌م ئۆتۆمۆبیلانه له مه‌رگی شۆفیره‌كان وتبووی كه ” له ئیستادا به‌داخه‌وه زۆرترین ئاماری كوژراوان و برینداره‌كانی كاره‌ساته جاده‌ییه‌كان؛ په‌یوه‌ندی به ئۆتۆمۆبیلی پرایده‌وه هه‌یه وه ئه‌مه نیشانده‌دات كه ئه‌م ئۆتۆمۆبیله چه‌نده نائه‌منه “. هه‌روه‌ها وه‌زنی له خواره‌وه‌ی ئه‌م ئۆتۆمۆبیله شارییه؛ ده‌بێته هۆی ئه‌وه‌یكه له جاده‌كانی نێوان شاری به ئاسانی وه‌رگه‌ڕێ. له ساڵی ١٣٩٦یش پۆلیسی راهنومایی و رانه‌نده‌گی؛ پراید و پێژۆی به هۆكاری نزیكه‌ی ٥٢ له سه‌دی كوژراوانی ته‌سادوفاتی رانه‌نده‌گی له ئێران ناولێبرد. به‌رهه‌مهێنانی پراید له ئێران له هاوینی ساڵی ڕابردووه ڕاگیراوو؛ بڵام لانیكه‌م بۆ ده‌یانساڵ له جاده‌كانی ئێراندا ده‌مێنێته‌وه هه‌رئه‌جووره‌ی كه په‌یكان ماوه.\nله لایه‌كی دیكه‌وه چوونه‌سه‌ره‌وه‌ی هه‌زینه‌كانی چاكردنه‌وه و ڕاگرتنی ئۆتۆمۆبیله‌كان بۆته هۆی ئه‌وه‌یكه ژوماره‌ی ئه‌و ئۆتۆمۆبیلانه‌ی كه به نه‌قسی فه‌ننیه‌وه له جاده‌كاندا هاتوچوو ده‌كه‌ن؛ بچێته سه‌رێ و ئه‌م بابه‌ته خۆی هۆكارێكی دیكه‌یه بۆ چوونه‌سه‌ره‌وه‌ی ته‌سادووفاتی رانه‌نده‌گییه له ئێران. به لێكدانه‌وه‌ی ئاماری ئۆتۆمۆبیله‌كانی كه تووشی ڕووداوی جاده‌یی بوون؛ ڕوون بۆته‌وه كه مۆعایه‌ناتی فه‌ننی ئه‌م ئۆتۆمۆبیلانه بایه‌خی پێنه‌دراوه. ئامارێكی ورد له ئۆتۆمۆبیله خه‌رابه‌كان كه هه‌ركام به‌شێوه‌یه‌ك توانیویانه به‌رگه‌ی مۆعایه‌نه‌ی فه‌ننی وه‌ربگرن و له ناوگانی هه‌ڵگرتن و گواستنه‌وه‌ی گشتیدا كار بكه‌ن له‌به‌رده‌ستدا نییه.\nبه هۆشداره‌كانی پۆلیسی رێگا و رێكخراوی پزشكی قانوونی و ئاماری ته‌سادووفاتی جاده‌یی چه‌ند مانگی ڕابردوو وێده‌چێت كه نه ته‌نیا ژوماره‌ی چه‌ند ساڵه‌ی كووژراوان و برینداره‌كانی شۆفیری رانه‌گیراوه؛ به‌ڵكوو به چوونه‌سه‌ره‌وه‌یه‌كی زۆر؛ وێده‌چێت ئێران به‌م زووانه به ئاماری ساڵانه‌ی ٢٠ هه‌زار كووژراو له ده‌ستپێكی ده‌یه‌ی ٩٠ی هه‌تاوی بگه‌ڕێته‌وه. رژیمی ئیسلامی هۆكاری سه‌ره‌كی مه‌رگ له جاده‌كانی نائه‌منی ئێرانه. رژیمێك كه له ژێرخانی ئابووری شاری و له‌وانه پێكهێنانی گواستنه‌وه‌ی ئه‌من و مۆدێرندا سه‌رمایه‌گوزاری ناكات؛ هه‌ژاری به‌سه‌ر به‌شێكی زۆر له خه‌ڵكدا سه‌پاندووه؛ تۆڕه‌كانی قه‌تاری ئه‌منی نێوان شاری رێكنه‌خستووه؛ گیان و ژیانی خه‌ڵك بۆ ئه‌وان گرینگییه‌كی نییه؛ به‌رپرسی مردن و بریندار بوونی خه‌ڵك له ڕێگاكانه.\nرژیمی ئیسلامی به ده‌یان شێوه هۆكاری مردن و گوژرانی خه‌ڵك له ڕێگاكان؛ له زیندان له نه‌بوونی تۆڕه‌كانی ده‌رمانی و بیمارستانی له نه‌بوونی واكسه‌نی كرۆنا بۆ خه‌ڵكه. رژیمێك كه سه‌روه‌ت و سامانی خه‌ڵكی خه‌رجی سه‌ركوت له ناوه‌وه و تێرۆریسم له ده‌ره‌وه ده‌كات؛ ئه‌وه‌ی كه بۆی گرینگییه‌كی نییه؛ سڵامه‌تی و ئه‌منییه‌تی دانیشتووانی خه‌ڵكی ئه‌م وڵاته‌یه.


Jemal Nebez Stiftung - زانیاری\n(ت م گ) TMG زانیارییەکان بە پێی یاسای5\nناو و ئادرەسی پۆستی\nدەزگای جەماڵ نەبەز\nTel: +49 30 – 8612653\nFax: +49 30 - 8615706\njemal-nebez-stiftung (at) t-online.de : ئیمەیل\nدەزگای جەماڵ نەبەز، دەزگایەکی یاساتەوەر و بۆ سودی گشتی و مافی شارۆمەندانە. وەدی هیاتنی پێشمەرجە پێڕەوتەوەرەکان و وڵامە یاساییەکان بە پێی بڕگە کانی 51، 59، 60، و 61ی"ئیلتیزامە گشتییەکانی باج دان" لە لایەن ئیدارەی زەریبەوە بە پێی نامەی بەرواری 16.06.2020 پەسەند کراوە\nدەزگای جەماڵ نەبەز لە لایەن سەرۆکایەتیەکەیەوە نوێنەرایەتی دەکرێـت کە بریتیە لە\nدوکتۆر هانەلۆرە کۆیشلەر\nبەڕێوەبەریی دەوڵەتی ناوخۆیی بەرلین بۆ دادگوستەری، پاراستنی مافی بەکاربەر و دژی هەڵاواردن\nئیدارەی زەریبە بۆ شەخسی حقوقی یەکەم\nزانیاری حەسابی بانکی\nهانێلۆرە کۆیشلەر/ سەرۆک\nنێوەنجیگەری کێشە لەلایەن یەکیەتی ئەوروپاوە\nکۆمیسیۆنی ئەوروپی پلاتفۆڕمێکی بۆ چارەسەرکردنی ئۆنلاینی کێشەکان خستۆتە کە بریتیە لەم لینکە\nئادرەسی ئیمەیلەکەمان لە بەشی پێوەندییەکاندا دەتوانن پەیدا بکەن\nنێوەنجیگەری و بەشداری چارەسەر کردنی کێشە لە ئاستی یۆنیوێرساڵ\n.ئێمە لە حالی حازردا ئیلتزمێکمان بۆ بەشداری لە رەوتی چارەسەرکردنێکی کێشەیەک لە لایەن لایەنێکی نێوانجیگەری کارگێڕەوە نییە\nوەک کارگێڕی ماڵپەڕەکە ئێمە بە پێی بەندی یەکی برگەی 7ی یاسای "ت م گ" وڵامدەرەوەو بەرپرسین لە ناوەرۆکی لاپەڕەکانمان بە پێی یاسای گشتیش. بە پێ برگەی 8 تا 10ی یاسای "ت م گ" وەک کارگێڕی ماڵپەڕ ئێمە بۆ گواستنەوە یان خەزن بوون زانیاریگەلی ناڕوون و لێکۆڵینەوە لە ئاستیان، بە تایبەت ئەوانەی ئاماژە بە چالاکی نایاسایی ئەکەن، خۆمان بە بەرپرسیار نازانین\nئیلتیزمەکان لە ئاست پاک کردنەوەی و بلۆکە کردنی ئەم چەشنە زانیارییانە بە پێی یاساگەلی گشتی وەک خۆیان دەمێننەوە. بەرپرسیارییەتییەک لە کاتی بڵاوبوونەوەی ئەو چەشنە زانیارییانەی وا پێشێلی مافێک دەکەن بە دیاریکراوی دەتوانێت بێتە ئاراوە. لە ئەگەری زانیاری سەبارەت بە پێشێل کردنی هەر چەشنە مافێک، ئەم ناوەرۆکانە دەسڕدرێنەوە\nبەرپرسایەتی سەبارەت بە لینکەکان\nئێمە لە سەر ناوەرۆکی ئەو بژاردە پێشکەشکراوەکانمان بۆ ماڵپەڕە دەرەکییەکان کاریگەرییەکمان نییە. هەر بۆیە ئێمە ناتوانین بۆ ئەم چەشنە ناورۆکە لاوەکییانە بەرپرسیارییەتییەکمان هەبێت. بۆ ناوەرۆکی لاپەڕە لینک کراوەکانی هەر لایەنێک یان کارگێڕانی جیاوازی ئەم لاپەڕانە بۆخۆیان بەرپرسیارن. لاپەڕە لینک کراوەکان لە کاتی لینک کرانیان سەبارەت بە ئەگەری یاساشکێنیان تاقی دەکرێنەوە. بەتایبەت ئەو ناوەرۆکە دژە یاساییانەی کە کاتی لینک کردنیان پێی نەزانراون. کۆنتڕۆڵێکی ناوەرۆکی بەردەوامی لاپەڕە لینک کراوەکان بە بێ خاڵێکی دیاریکراوی پێشێل کردنی ماف نایەتە پەسند کردن.لە ئەگەری زانیاری لەسەر پێشێل کردنی هەر مافێک دیارە ئەم چەشنە لینکانە دەسڕدرێنەوە\nمافی بڵاو کردنەوە\nناوەرۆک و بەرهەمی ئەم چەشنە کارگێڕی لاپەڕە ناتەندروستانە دیارە رێساو مافی بڵاو کردنەوەی ئەڵمان دەننە ژێر پێ. فرەچەشنی، بەکارهێنان، بڵاوکردنەوەو هەر چەشنە کەڵک وەرگرتنێک لێیان لە دەرەوەی یاسای بڵاو کردنەوە پێویستیان بە مەوافەقەتی نوسراوەیی هەر نووسەرێک هەیە. دانلۆد و کۆپی کردن ئەم چەشنە لاپەڕانە تەنیا لە باری شەخسییەوە و نەک بۆ ئامانجی بازرگانی رێگە پێدراوە\nهەروەها ناوەرۆکی ئەم لاپەڕانەی کە لە لایەن کارگێڕی ئەم ماڵپەڕەوە بەرهەم نەهاتووە دەچنە چواچێوەی یاسای مافی بڵاوکردنەوەوە. بەتایبەت ناوەرۆکی ئەو لاپەڕانەی وەک لایەنی سێهەم دیاریکراون. ئەگەر ئەم ناوەرۆکانە وەک پێشێل کردنی یاسای مافی بڵاوکردنەوە دەرکەون، ئێمە ئاگاداری پێویست لەو بارەوە بڵاو دەکەینەوە. لە ئەگەری پێشێل کردنی هەر چەشنە مافێک لە لایەن وەها ناوەرۆکگەلێکەوە، لە لایەن ئێمەوە دەسڕدرێنەوە


راوێژکارى سەرۆک کۆمارى عێراق بۆ ئاسایشى نیشتیمانى: قاسم سولەیمانى سەرپەرشتى شەڕى تکریت دەکات\nراوێژکارى سەرۆک کۆمارى عێراق بۆ ئاسایشى نیشتیمانى، دەڵێت قاسم سولەیمانى فەرماندەى سوپاى قودسى ئێران سەرپەرشتى هێزەکانى حەشدى شەعبى دەکات کە لە ئێستادا لە شەڕدان لەگەڵ داعش لە تکریت.\nفەریق سەروەر قەرەداغى، بە دەنگى ئەمەریکاى راگەیاند"پردى پەیوەندى لەنێوان ئێران و عێراق شیعە بوونە ، بۆیە ئێران بە تۆپخانە و چەکى قورسەوە بەشدارى شەڕى تکریت دەکات و قاسم سولەیمانیش سەرپەرشتى شەڕەکە دەکات."\nهێزەکانى حەشدى شەعبى کە دواى هەرەس هێنانى سوپاى عێراق لە سەر فەتواى عەلى سستانى مەرجەعى باڵاى شیعەکانى عێراق دروستکرا ، لە ئێستادا ئەو هێزە شەرى داعش دەکات لە تکریت و تەنها دوو فیرقەى سوپا بەشدارن لە شەڕەکەدا ئەوانیش فیرقەى 3 و فیرقەى 5 ن ، ئەمەش بەوتەى راوێژکارەکەى سەرۆک کۆمار.\nفەریق سەروەر قەرەداغى ، روونیشیکردەوە شەڕکردن لەگەڵ داعش قورسە بەو پێیەى داعش شەڕى بەرامبەرکێ ناکات و شەڕى کت و پڕ دەکات، دەڵێت "نهێنى هێزى داعش لەوەدایە ژمارەیەکى زۆر بۆمبیان چاندووە."\nبەبرواى راوێژکارى سەرۆک کۆمارى عێراق ، عەشایەرە سونەکانى عێراق کە ترسیان لە هێزەکانى حەشدى شەعبى هەیە بەو پێیەى لە تۆڵەکردنەوەى مەزهەبى دەترسن ، پێویستە لەلایەن سەرکردایەتى حەشدى شەعبیەوە دڵنیاییان پێبدرێت.\nبەکارهێنانى چەکى ئێرانى و سەرپەرشتى کردنى هێزەکانى حەشدى شەعبى لەلایەن فەرماندە ئێرانیەکانەوە، لەکاتێکدایە سوپاى عێراق لە ناوەراستى ساڵى پارەوە هەڵوەشاوەتەوە و حەشدى شەعبى جێگەى گرتووەتەوە کە ئەم هێزە بەتاڵە لەچەکدارى سونە و تەنها لە چەکدارى شیعە مەزهەب پێکهاتوون.


گەیشتنی وەجبەی دووەمی سیستمی بەرگریی S400 لە روسیاوە بۆ توركیا – Knwe.org\nسەرەکی » راپۆرت » گەیشتنی وەجبەی دووەمی سیستمی بەرگریی S400 لە روسیاوە بۆ توركیا\nئاڵۆزییەكانی ئەنقەرە لەگەڵ ئەمریكا قووڵتر دەكاتەوە\nگەیشتنی وەجبەی دووەمی سیستمی بەرگریی S400 لە روسیاوە بۆ توركیا\nراپۆرت- شنۆ هیرانی\nرەجەب تەیب ئەردۆغان سەرۆك کۆماری توركیا، لە چاوپێكەتنێكدا لەگەڵ تەلەفزیۆنی (جی بی سی) ئەمریكایی کە لە 24 ئەیلولدا بڵاوکراوەتەوە، سەبارەت بە پەیوەندییەكانی توركیا و ئەمریكا، پەیامی توندی ئاراستەی ئەمریكا كرد، كە لە شێوازی دەربڕیندا زمانێكی زبری بەكارهێنابوو.\nلە وەڵامی پرسیارێكدا سەبارەت بە كڕینی سستمی (S400) لە روسیا وتی: «كەس ناتوانێت خۆی لەوە هەڵبقورتێنێت، کە ئاخۆ ئێمە لە چ وڵاتێك و چ جۆرە سستمێكی بەرگریی دەكڕین، تەنها خۆمان ئەم بڕیارە دەدەین».\nجگە لەمە ئەردۆغان بە هەمان تۆن لەبارەی سیستمی بەرگریی فڕۆكەكانی (F16)ی ئەمریكاییش دواو وتی:»سیستمەكانی بەرگریی جیاوازن، ئێستا ئێمە بەشێكی سیستمی بەرگریمان پێكهاتووە لە فڕۆكە ئەمریكییەكانی جۆری F16، بەڵام چ گەرەنتییەك هەیە ئاخۆ سبەینێ ئەمریكا ئەم جۆرە سیستمە پۆچەڵ ناكاتەوە؟ ئایا هیچ گەرەنتییەك لە دەستی مندا هەیە؟ لەبەرئەوەی گەرەنتییەكی لەم شێوەیە نییە، بۆیە ئێمە ناچارین هەنگاوی جیاوازتر و رێوشوێنی جیاوازتر بگرینەبەر».\nئەردۆغان ئاماژەشی بەوە داوە، كە توركیا بۆ كڕینی فڕۆكەی جۆری (F35) (1.4) ملیار دۆلاری داوە بە ئەمریكا و تائێستاش ئەمریكا فڕۆكەكانی رادەستی توركیا نەكردووە. هاوكات كڕینی سستمی بەرگری (S400) لە روسیا هۆكارەكەی ئەوەبووە كە ئەمریكا رازی نەبووە ئەم سیستمە بە توركیا بفرۆشێت.\nدوای بڵاوبوونەوەی ئەم چاوپێكەوتنەی سەرۆكی توركیا، وتەبێژیی وەزارەتی دەرەوەی ئەمریكا لە لێدوانێكیدا بۆ رۆیتەرز وتی: «ئێمە بە ئاشكرا بە توركیا دەڵێن: كڕینی هەر جۆرە چەكێك لە روسیا، جیاواز لە رێكارەكانمان لە مانگی كانوونی دووەمی 2020 بەرامبەر بە توركیا، وەك ئیزافەیەك دەتوانین رێكارەكانی (سی ئای ئای تی ئێس ئای 231) كارا بكەین، كە ئەمەش بۆ توركیا ریسكێكی زۆر لەخۆدەگرێت».\nئەم هەڵوێستەی ئەردۆغان هەم لەرووی ناوەڕۆك و هەم لە رووی كاتیشەوە زۆر گرنگە، ئەگەر سەیری ناوەڕۆكەكەی بكەین، ئەوا یەكێك لە بنەما سەرەكی و ژیارییەكانی پەیوەندییەكانی نێوان توركیا و ئەمریكا بریتییە لە پیشەسازی بەرگریی و هەماهەنگییە سەربازییەكان كە ئێستا دەتوانین بڵێین هاتۆتە ئاستێكی لێكدابڕان و ترازانێكی گەورە.\nلەڕووی كاتیشەوە، گرنگییەكەی ئەوەیە، ئەم لێدوانانەی ئەردۆغان كە راستەخۆ دوای بەستنی 76هەمین كۆبوونەوەی گشتی نەتەوە یەكگرتووەكانە لە نیویۆرك و چەند رۆژێك بەرلە كۆبوونەوەی (سوچی) كە بڕیاربوو لە 29ی ئەیلول بەڕێوەبچێت، تێیدا چاوی بە سەرۆكی روسیا ڤلادیمیر پوتین بكەوێت، (واتا پێش چاوپێكەتنە تەلەفزیۆنییەكەی ئەردۆغان).\nبەرلەوەی بچینە سەر بابەتی هەڵسەنگاندنی ناوەڕۆك و كاتی لێدوانەكانی ئەردۆغان، گرنگە چاوێک بە پلانەكانی پشتەوەی ئەم پرسەدا بخشێنینەوە.\n– سەرەتای ساڵانی نەوەدەکان، كاتێك توركیا بیری لەوە كردەوە كە پێویستی بە بەدەستهێنانی سیستمێكی بەرگریی بەهێز و پێشكەوتووە، بێگومان و بەشێوەیەكی سروشتی هەڵبژاردەی توركیا سیستمی مووشەكی (پاتریۆت)ی ئەمریكابوو. بۆ ئەوكاتەش پاتریۆت بێ ركابەربوو، چونكە سیستمێكی زۆر بەهێزبوو دژبە فڕۆكە جەنگییەكان و دەیتوانی لە مەودایەكی دووردا ئامانجەكانی بپێكێت، تا ئەوكاتە لەڕووی تەكتیكییەوە لە هیچ كام لە وڵاتانی خۆرئاوا بێجگە لە مووشەكی (بالیستی) هیچ جۆرە مۆدێلێكی پێشكەوتووتر لە سیستمی بەرگریی ئاسمانی لەئارادا نەبوو. سیستمی(ئێس ئای ئێم پی/ تی) لەساڵی2010 لەلایەن ئیتاڵیا و فەرنسا بە هاوبەشی بەرهەم هات و كەوتەكار.\nئەو سەردەمە توركیا دووچاری گرفتی ئابووریی و كورتهێنانی زۆری بودجە ببۆوە، لەهەمان كاتیشدا مووشەكی بالستی لەڕووی تەكنۆلۆژیاوە قۆناغی پێگەیشتی بەتەواوەتی تێپەڕ نەكردبوو (لەگەڵ ئەوەی لەساڵی 1991داو لەكاتی جەنگی دووەمی کەنداودا لەلایەن عیراقەوە بە پیلەكانی پاتریۆت مووشەكەكانی (تورابی سی ئێس یو دی) گرتە هەریەك لە ئیسرائیل و سعودیە و توانی %50ی ئامانجەكانی بپێكێت)، ئەوەش بووە هۆی رەواندەوەی ئەم گومان و دوودڵییەی سەبارەت بەو سیستەمە هەبوو.\nئەو تەندەرەی كە بە(لۆرامیدس) ناودەبرێت بۆ كڕینی S400 لە روسیا بە 8.4 ملیار دۆلار دەخەمڵێنرێت و بەیەكێك لە گرانترین مامەڵەكانی توركیا لەگەڵ روسیا هەژمار دەكرێت.\nبەرلە بڕیاردانی توركیا بۆ كڕینی ئەم سستمە بەرگرییە لە روسیا، چەند گۆڕانكاری و پێشهاتێکی زۆر گرنگ لە 2014 بەولاوە بۆ توركیا روویدا كە سەرەكیترینیان ئەو هاوكارییە سەربازییە لۆجستی و مەشقپێكردنەی هێزەكانی پەیەدە لە سوریا بوو لەلایەن ئەمریكاوە، كە توركیا بە باڵێكی پەكەكە لە سوریا لەقەڵەمیان دەدات و دژیانە. لەدوای ئەمەشەوە كاتێك ئەمریكا و ئەڵمانیا بەبێ پرسی توركیا لە ترسی ئەو هەڕەشەیەی كە لە سوریاوە سەرچاوەی دەگرت دەستیانكرد بە لابردنی مووشەكەكانی پاتریۆت لە بنكەكانی ناتۆ لە توركیا.\nبابەتێكی تری زۆر گرنگیش هەڵوێستەكانی ئەمریكا بوو بەرامبەر بە كودەتاكەی 15تەمموزی 2016 و داڵدەدانی فەتحوڵڵا گویلەن كە توركیا بە فاكتەری سەرەكیی پشت كودەتاكەی دەزانی. ئەم رووداوە وەك زەمین لەرزەیەك بوو بۆ پەیوەندییەكانی ئەمریكا و توركیا كە تا ئەوكاتە كەم تا زۆر ئاڵۆزیی و پیشێویی تێنەكەوتبوو.\nتوركیا راستەخۆ دوای هەوڵی كودەتاكە، لە پایزی 2016دا دەستیكرد بە هەوڵی سەربازی و دیپلۆماسی بۆ دانوستانەكانی سەبارەت بە كڕینی سستمی S400 لەگەڵ روسیا.\nخراپبوونی پەیوەندییەكانی ئەمریكا و توركیا\nدوابەدوای دانوستانەكان رێكەوتنەكە لە نیسانی 2017دا واژۆكرا، لە تەمموزی 2019 دا یەكەم باری سیستمی S400 گەیشتە توركیا و لە تشرینی یەكەمی 2020 تاقیكردنەوەی لەسەر کرا. لەو سەردەمدا ئیدارەی ئەمریكا بە سەرۆكایەتی دۆناڵد ترەمپ كاردانەوەیەكی زۆریان نیشاندا، بە درێژای 2020 پەیوەندییەكانی ئەمریكا و توركیا بە قۆناغی زۆر سەختدا تێپەڕی. بەو هۆیەشەوە ئەمریكا لە رێكەوتنی فرۆشتنی (6) فڕۆكەی جۆری (F35) كە تایبەت بۆ توركیا دروستكرابوون، پاشگەزبۆوە و رادەستی توركیای نەكرد.\nبەپێی رێكەوتنێكی توركیا و ئەمریكا لە ساڵی 1987 تا 2012 ، توركیا 270 فڕۆكەی جۆری (F16)ی لە ئەمریكا وەرگرتووە و ئێستاش توركیا لە مەترسیی ئەوەدایە كە ئەمریكا چیتر تەمویلی لۆجیستی و تەكنیكی ئەم فڕۆكانەی توركیا نەكات، گرفتی پرۆگرامكردنیان بۆ دروست بكات، بەهۆی ئەوەی ئەو (F16) انەی توركیا بە سستمی (ئێف ئێم سی) پرۆگرام كراون. جگە لەمەش حكومەتی ئەمریكا دوای فرۆشتی ئەم جۆرە فڕۆكانە بەهەر وڵاتێك، دەیانخاتە ژێر میكانیزمێكی زۆر تووندی كۆنتڕۆڵكردن و چاودێرییەوە.\nلەساڵانی 2014-2015ەوە ئەمریكا وەك شەریكێكی خۆی لە ناوچەكە سەیری توركیا ناكات، ئەم بۆچوونەشی بە چەند شێواز و لە چەند هەڵوێستێکی جیاوازدا پیشانی توركیا داوە، لە هەمووشی دیارتر پەراوێزخستنی سەرۆك كۆماری توركیایە لە كۆڕ و كۆبوونەوە نێودەوڵەتییەكان، كە دواهەمینیان كۆبوونەوەی نەتەوە یەكگرتووەكان بوو لە ئەیلولی ئەمساڵ، لە نیویۆرك لەلایەن جۆ بایدنی سەرۆكی ئەمریكاوە. لەهەمان كاتیشدا بە تێكچوونی پەیوەندییەكانی توركیا لەگەڵ ئەمریكا، رێگە خۆش نەبوو بۆئەوەی پەیوەندییەكی زۆر پتەوی ئەنقەرە لەگەڵ مۆسكۆ بێتە ئاراوە، بە پێچەوانەوە توركیا و روسیا لە بابەتەكانی وەك سوریا، ئۆكرانیا –دوورگەی کریم- و دواجاریش شەڕەكانی ئەرمینیا و ئەزەربایجان جیاوازیی و ناكۆكی زۆریان هەبووە.\nسەرچاوە: ئاژانسەكانی توركیا


چاوپێکەوتنی شارپرێس لەگەڵ هەڤاڵ سیامەند موعینى هاوسەرۆکى پارتى ژیانى ئازادی کوردستان (پژاک) – پەژاک\nبەش: بابەتی تایبەت, کوردی\n1756 جار بینراوە\nلەو چاوپێکەوتنەدا کۆمەڵێک پرسی هەنووکەی تاوتوێ کروان کە دەقی چاوپێکەوتنەکە بەم شێوازەیە:\n“سیامەند موعینى هاوسەرۆکى پارتى ژیانى ئازادی کوردستان (پژاک) لەم چاوپێکەتنەى شارپرێسدا رەتیدەکاتەوە کە چالاکییەکانیان لەدژی کۆماری ئیسلامى ئێران لاواز بووبێت، بەڵام دەڵێت” چالاکی نیزامی ئێمە کەم بۆتەوە هیچ پێوەندیەکی بە چالاک بوونی ریزەکانی پژاکەوە نیە. لە روانگەی ئێمەوە چارەسەری لە کوردستان لە شەڕ و چالاکی نیزامی دا نیە بەڵکوو پاراستنی نیزامی بەشێکە لە ئاجێندایەکی گشتی بۆ پاراستنی بەرژەوەندیەکانی گەل.\nسیامەند موعینى: هەروەک پێشتریش باسم لێوەکرد، هیزی نیزامی ئێمە، ئۆرگانی پاراستنیە و ئەگەر هێرشمان بکرێتە سەر وڵامیان دەدەینەوە. ساڵی ٢٠١١ بە ئاجێندای تورکیە و بە هەدەفی ئۆپراسیۆنی ساندویج، بۆ لەناوبردنی حەرەکەتی ئازادی هێرشێکی بەرفراوانی تورکیە و ئێران و هاودەستی هێزێکی باشوری کوردستان دەستی پێکرد و شەڕێکی رووبەروو لە گەڵ ئێران دەستی پێکرد و لەو شەڕەدا ئێران بە هێنانی هێزێکی ٣٠ هەزار کەسی و کۆماندۆی تایبەت، بە خەیاڵی خۆیان پژاک بە تەواوی لە بەین دەبەن یان تەسلیمیان دەکەن بەڵام هێزەکانی ئێمە لە قوڵایی ئێران هیرشیان کردە سەر پایەگاکانی ئێران و زەربەی قورسیان لێدان، تەنانەت لە ناوەندی تاران هێرشمان کردە سەر پایگای نیزامی سیستم. دوای ئەم جوابدانەوەی ئێمە ئێران مەجبور بوو دەست بە دامانی تەرەفی سێهەم بێت بۆ ئاگر بەس. بەڵام راستە ئێمە هێرشی راستەوخۆی نیزامی ناکەین، ئەوە بەو مانایە نیە کە هێزی نیزامیمان لاواز بووە بە پێچەوانە لەو ماوە ١١ ساڵە دا بە هەزاران شەڕوان پەروەردە کراون و ئەزمونێکی زۆرمان لە هەموو بوارەکانی سیاسی، رێکخستنی، دیپڵۆماسی و نیزامی بە دەست هێناوە. ئێمە پابەندی ئوسولین و ئەویش ئازادی گەلە. بۆ گەییشتن بە ئازادی تێکۆشان دەکەین و ئامانجمان سەرکەوتنە.”